Borba za direktora Policije. Kostrešević ili Jovanić? - Gerila\n25 Jula, 20200\nNezavisni odbor NSRS koji treba da izabere novog direktora Policije Republike Srpske 29. jula će da obavi intervjue sa kandidatima koji su se prijavili na konkurs. Na konkurs su se prijavila dva kandidata, Siniša Kostrešević savjetnik Dragana Lukača koji važi za favorita Milorada Dodika i Vlado Jovanić zamjenik načelnika Uprave za Policijsku podršku koji nije favorit ni Dragana Lukača ni Milorada Dodika i čije prijavljivanje na konkurs je sve iznenadilo. Jovanić ima bogatu policijsku karijeru a na konkurs se prijavio u posljednji čas. Nezavisni odbor je prije nekoliko dana objavio kako obe prijave zadovoljavaju sve uslove.\nNaši izvori iz MUP-a Republike Srpske tvrde da niko više nije želio da se prijavi na konkurs jer niko nije dobio potrebno “odobrenje” a da je bilo očekivano da u skupštinu stigne samo Kostreševićeva prijava.\nZanimljivo je da je jedan konkurs, iako je završena sva procedura i iako su obavljeni razgovori sa prijavljenim kandidatima, poništen. Zvanično jer je predsjednik Nezavisnog odbora otišao u mirovnu misiju. Nezvanično jer Milorad Dodik nije bio zadovoljan prijavljenim kandidatima pa je naredio da se konkurs poništi. Svi su očekivali da se na ponovljeni konkurs prijavi jedino Kostrešević.\nNaši izvori iz Ministarstva unutrašnjih poslova tvrde da je međunarodna zajednica “ispod stola” poslala poruku da očekuje da izbor za novog direktora Policije Republike Srpske bude transparentan i obavljen profesionalno, bez političkog uticaja.\nDarko Ćulum i Dragan Lukač\nPozicija direktora Policije najjača je pozicija u Policiji Republike Srpske i jača je od pozicije ministra koji je politička ličnost. Posljednjih nekoliko godina uz prećutnu saglasnost odlazećeg direktora Darka Ćuluma veći dio ovlaštenja sa direktora Policije je prešao na ministra unutrašnjih poslova.\nRelated tags : Dragan Lukač Milorad Dodik policija rs Siniša Kostrešević vlado jovanić\nŽene sa invaliditetom – žrtve kojih (u sistemu) nema


SAD ne mogu da ublaze negativne efekte antiruskih sankcija\nTanjug 10. juna 2022. 19:20\nVAŠINGTON – SAD nisu u stanju da u potpunosti ublaže neželjene efekte antiruskih sankcija na svoju ekonomiju, upozorio je danas Erik Vudhaus, zamenik pomoćnika državnog sekretara za pretnje, finansije i sankcije.\nVudhaus je to rekao na virtuelnom događaju „Atlantskog saveta“ i istakao da je cilj sankcija da maksimalno pogode one prema kojima se preduzimaju, a minimalno na sopstvenu ekonomiju.\n„U mnogim situacijama ne možemo u potpunosti da ublažimo ili izbegnemo neželjene efekte na sopstvenu ekonomiju“, kazao je Vudhaus i dodao da je Vašington hvatio da će antiruske sankcije imati neželjene efekte na SAD.\nPredsednik Rusije Vladimir Putin ranije je izjavio da je politika obuzdavanja i slabljenja Rusije dugoročna strategija Zapada, a sankcije su zadale ozbiljan udarac celokupnoj globalnoj ekonomiji. Prema njegovim rečima, glavni cilj Zapada je da pogorša život milionima ljudi.\nPutin je, takođe, rekao da su SAD i Evropska unija faktički prekršile svoje obaveze prema Rusiji, zamrznuvši njene devizne rezerve.\nOn je dodao da aktuelna dešavanja povlače crtu pod globalnom dominacijom Zapada i u politici i u ekonomiji.


Vašington uvodi tarife kao vide kazne Francuskoj zbog taksi na digitalne usluge američkih kompanija.\nLe Mer kaže da predložene sankcije nemaju pravnu osnovu, jer porez na digitalne usluge nije diskriminatorski i pogađa, takođe, francuske, kineske i evropske kompanije.\n- Spremni smo da se na kraju obratimo međunarodnom sudu, odnosno Svetskoj trgovinskoj organizaciji - rekao je Le Mer.\nAmerički predsednik Donald Tramp rekao je da su francuske takse nekorektne i da pogađaju američke tehnološke kompanije.\nAmerički trgovinski predstavnik Robert Lajthajzer rekao je početkom sedmice da će SAD preduzeti mere protiv tih taksi i izneo listu francuskih proizvoda koje će SAD da oporezuju.\nLista uključuje jogurt, sireve "rokfor" i "gaudu", šampanjac, kozmetiku, ručne tašne, kao i proizvode za kuhinju, a reč je o iznosu od oko 2,17 milijardi evra, prenio je "Juronjuz".\nDigitalni porez u iznosu od tri odsto, koji je uvela Francuska odnosi se na kompanije Gugl, Amazon, Fejsbuk i Epl, koje ostvaruju prihod od najmanje 750 miliona evra na globalnom nivou i 25 miliona evra u Francuskoj.


Rubrike > Vino\nSpecifikacija proizvoda za geografsku oznaku vina "Crnogorsko primorje"\nU skladu sa Zakonom o vinu („Sl. list CG 41/2016), Ministarstvo poljoprivrede i ruralnog razvoja, primilo je zahtjev za zaštitu geografske oznake vina „Crnogorsko primorje“ od NVO „Udruženje vinogradara grozd“.\nSpecifikacija proizvoda za oznaku porijekla vina „Nudo“\nU skladu sa Zakonom o vinu („Sl. list CG 41/2016), Ministarstvo poljoprivrede i ruralnog razvoja, primilo je zahtjev za zaštitu oznake porijekla vina „Nudo“ od jedinog proizvođača vina iz ovog vinogradarskog regiona, preduzetnika „Vinarija Dabović“ iz Nikšića.\nSpecifikacija proizvoda za oznaku porijekla vina „Ulcinjski subregion“\nU skladu sa Zakonom o vinu („Sl. list CG 41/2016), Ministarstvo poljoprivrede i ruralnog razvoja, primilo je zahtjev za zaštitu oznake porijekla vina „Ulcinjski subregion“ od jedinog proizvođača vina iz ovog vinogradarskog subregiona, doo „MNB Kruna“.\nSpecifikacija proizvoda za oznaku porijekla vina „Podgorički subregion“.\nU skladu sa Zakonom o vinu („Sl. list CG 41/2016), Ministarstvo poljoprivrede i ruralnog razvoja, primiolo je zahtjev za zaštitu oznake porijekla vina „Podgorički subregion“ od NVO „Udruženje proizvođača grožđa, vina i alkoholnih pića sa geografskom oznakom porijekla i oznakom porijekla Podgoričkog subregiona“.\nSpecifikacija proizvoda za oznaku porijekla vina „Crmnica“\nU skladu sa Zakonom o vinu („Sl.list CG" 41/2016), Ministarstvo poljoprivrede i ruralnog razvoja, primilo je zahtjev za zaštitu oznake porijekla vina „Crmnica“ od NVO „Udruženje vinogradara i vinara crmnički vranac“.


Kamp „Solarna akademija“\n2 септембра, 2014 Ostavite komentar\nSedmodnevni omladinski kamp Solarna akademija održao se po četvrti put u Sremskim Karlovcima, u periodu od 25. do 31. avgusta 2014. godine, u Ekološkom centru „Radulovački“ (www.ekoloskicentar.org). Učesnici kampa su bili 16 mladih iz Vojvodine i Raške, koji su posebno zainteresovani za temu obnovljivih izvora energije, a predavači Miroslav Kljajić, sa Deprtmana za energetiku i procesnu tehniku, Fakulteta tehničkih nauka Univerziteta u Novom Sadu i Vladimir Veljković, stručni saradnik Pokreta gorana, dipl. inženjer elektrotehnike.\nTradicionalni kamp ovoga puta je podržaala Misija OEBS-a u Srbiji i Pokrajinski sekretarijat za urbanizam, graditeljstvo i zaštitu životne sredine.\nKamp „Solarna akademija“ je bio idealna prilika da učesnici steknu praktične veštine sastavljanja mini solarne elektrane snage 200 W uz pomoć solarnog panela i solarni kolektor za zagrevanje uz upotrebu aluminijumskih limenki. Na taj način učesnici su stekli praktične veštine kojima mogu da sačuvaju zdravu životnu sredinu, ali i naučili i kako se štedi i proizvodi električna enegija od sunca kroz samostalnu izradu i primenu obnovljivih izvora energije sa akcentom na solarnu energiju. Tokom kampa je jedna noć provedena u prirodi i šatorima na prostoru Eko kampa na Stražilovu, gde su učesnici instalirali mini solarnu elektranu i praktično videli primenu procesa pretvaranja solarne energije u električnu, što je bila i kruna obuke. Način rada tokom kampa je bio prilagođen ciljnoj grupi i koristile su se metode neformalnog obrazovanja, te je nakon uvodnog predavanja o obnovljivim izvorima energije i procesu dobijanja električne energije od energije Sunca, sledio grupni praktični rad, uz stručno vođstvo, kroz ceo proces sastavljanja mini solarne elektrane. Svi učesnici su dobili sertifikate sa opisom znanja i veština koje su stekli tokom kampa i veoma su zadovoljni celokupnom organizacijom i učešćem na kampu.\nTokom poslednje 3 godine Pokret gorana Novog Sada je realizovao 3 kampa „Solarne akademija“ i 5 vikend seminara „Sam svoj solarni majstor“ te je kroz ove obuke do sada više do 120 učesnika dobilo sertifikate sa opisom stečenih znanja i veština na osnovu iskustva da su tokom obuke praktično naučili da sastave mini solarnu elektranu.\nTags: Pokret gorana, solarna akademija\n« Dunavfest na Beogradskoj tvrđavi\nZelena strana grada »


Direktor "Zalanda" napušta posao da bi supruzi omogućio karijeru - BIGportal.ba\n7 Decembra, 2020 7 Decembra, 2020 02055\nRubin Riter, jedan od direktora poznate evropske internet trgovine za prodaju odjeće “Zalando”, odlučio je da podnese ostavku i napusti kompaniju kako bi se posvetio porodici i omogućio ženi da i ona napreduje u svojoj karijeri.\nKompanija za internet trgovinu “Zalando” sa sjedištem u Berlinu osnovana je 2008. godine i prisutna je na 17 evropskih tržišta. Kako su objavili iz kompanije, jedan od izvršnih direktora kompanije, Rubin Riter, obavijestio je predsjedavajuću upravnog odbora, Kristinu Stienbek o svojoj namjeri da podnese ostavku na svoju funkciju na godišnjem sastanku odbora 2021. godine.\nKako je navela Stienbekova, upravni odbor će započeti pregovore o prijevremenom prekidu ugovora sa Rubinom Riterom koji je trebalo da traje do 2023. godine. Osnivači kompanije, Robert Genc i David Šnajder nastaviće da upravljaju kompanijom posluhe Riterovog odlaska.\nRiter je u svojoj pisanoj izjavi upućenoj predshednici upravnog odbora naglasio da je njegova odluka rezultat pažljivog razmatranja.\n“Poslije više od 11 jedinstvenih godina tokom kojih mi je ‘Zalando’ bio prioritet, želio bih da svoj život okrenem u drugom smjeru. Želio bih da više vremena posvetim svojoj porodici koja se uvećava. Supruga i ja smo se složili da bi u narednim godinama njena karijera trebalo da bude prioritet”, navodi Riter.\nDodaje kako želi da u budućnosti ima više slobodnog vremena da se posveti interesovanjima izvan ‘Zalanda’.\n“Za mene je uvijek bila čast i velika privilegija što sam dio ‘Zalanda’ i biće mi nevjerovatno teško da sve ovo ostavim iza sebe”, priznaje Riter.\nKristina Stienbek i upravni odbor izražavaju žaljenje zbog Riterove odluke, ali naglašavaju da poštuju njegove motive.\n“Cijenimo Rubinovu otvorenost i što će upravnom odboru i kompaniji dati dovoljno vremena za prelazni period. Tokom proteklih devet godina naše saradnje, svi smo bili svjedoci Rubinove posvećenosti, strateške jasnoće i rukovođenja kojim je doprinio rastu ‘Zalanda’. Najuspešnija godina u istoriji kompanije privodi se kraju i izuzetno smo zahvalni Rubinu i cijelom timu na doprinosu koji su dali”, dodaje se u izjavi Kristine Stienbek.\nRobert Genc, David Šnajder i Rubin Riter ravnopravno rukovode kompanijom od 2010. godine. Od tada je kompanija od start-apa postala vodeća platforma za internet trgovinu u oblasti mode sa 14.000 zaposlenih i godišnjim obrtom robe u vrijednosti od preko deset milijardi evra.


Priština sprema novu klopku za ZSO - Sputnjik Srbija\nPriština sprema novu klopku za ZSO\n08:00 25.12.2015 (osveženo 08:06 25.12.2015) Preuzmite kraći link\nPiše Brankica Ristić, Tanja Trikić\nBrankica Ristić, Tanja Trikić. Sputnik Srbija\nNije isključeno da će Priština u toku usaglašavanja Statuta ZSO pokušati da promeni neke ključne odredbe sporazuma i da ga tako revidira. Izmene sporazuma ne smeju se vršiti bez saglasnosti strana koje su ga postigle i to bi obesmislilo sam dijalog Beograda i Prištine, poručuju Srbi sa Kosova i Metohije.\nZa Srbe na KiM najrelevantnije je ono što je dogovoreno u Briselu, a bilo kakva druga odluka ne može niti bi smela da ugrozi suštinu sporazuma. Ovo za Sputnjik kaže zamenik kosovskog premijera Branimir Stojanović posle odluke Ustavnog suda Kosova o sporazumu o ZSO, u kojoj se ukazuje da pojedini delovi tog sporayuma nisu u skladu sa kosovskim zakonima.\n„Naravno, politički proces i nestabilnost u Prištini utiču na način na koji će to da se implementira, ali svakako da strane koje su dogovorile sporazum mogu jedino da vrše promene u tom sporazumu. Za nas je najvažnije da se otkoči proces daljeg formiranja ZSO“, ističe Stojanović.\nOn upozorava da pojedinci ili pojedine grupacije u Prištini zbog svojih političkih ili nekih drugih ubeđenja ne mogu da menjaju ono što je dogovoreno u Briselu i da bilo kakve izmene sporazuma ne smeju niti mogu da se dese bez saglasnosti strana koje su ga postigle.\n„Najodgovorniji i najpozvaniji za sprovođenje briselskog sporazuma jesu Vlada Srbije i EU, koja bi i te kako morala da vodi računa da se sprovode postignuti sporazumi, a ne da imamo stalne pokušaje revidiranja dogovorenog, čime se obesmišljava sam dijalog“, kaže Stojanović.\nPredsednik Opštine Gračanica Vladeta Kostić ističe da Srbi na KiM nisu potpuno zadovoljni odlukom Ustavnog suda Kosova jer se ona odnosi na briselski sporazum potpisan 2013. godine, a ne na onaj iz avgusta ove godine.\nSporazum o ZSO u skladu sa kosovskim Ustavom?\n„Četiri principa koja su usaglašena avgusta meseca, a tiču se ZSO, jesu minimum ispod kog srpska zajednica i Srbi sa KiM ne mogu da idu. ZSO je preuzeta obaveza i premijera u Prištini i to mora pre ili kasnije biti sprovedeno. ZSO je za Srbe kruna briselskog sporazuma i mi smo taj sporazum prihvatili upravo zbog ZSO“, navodi Kostić za Sputnjik.\nŠef odbora za KiM u Skupštini Srbije Milovan Drecun kaže da je teško oteti se utisku da je odluka Ustavnog suda Kosova klasična politička odluka jer ona, s jedne strane, treba da zadovolji albansku javnost na KiM, posebno da smiri opozicione pol stranke, a s druge, očigledan je pritisak Brisela, verovatno i Vašingtona da se nastavi proces normalizacije odnosa.\n„Očigledno da odluka tzv. Ustavnog suda ima taj predznak koji pokazuje da će u narednom periodu Priština postaviti novu prepreku pred Beograd, a to je da u toku usaglašavanja Statuta ZSO pokuša da se smanji nadležnosti Zajednice i da se na taj način zapravo izvrši revizija dogovorenog“, upozorava Drecun. On podseća da zbog opstrukcije Prištine već kasni sprovođenje sporazuma o ZSO. „Koliko će vremena biti potrebno za to, ostaje da se vidi, jer očigledno Priština preko ove odluke tzv. Ustavnog suda priprema novu zamku za Beograd, da u toku usaglašavanja Statuta pokuša da promeni neke ključne odredbe“, navodi Drecun.\nNa pitanje šta sledi posle odluke Ustavnog suda Kosova, Vladeta Kostić objašnjava da je to usaglašavanje Statuta ZSO koji treba da odredi „organizacijsku kartu“ — koji su to izvršni organi, koji će biti zakonodavni organi Zajednice i na koji način će se birati predstavnici izvršnih organa.\n„Za nas Srbe je veoma bitno da se status kvo ne menja što se tiče bilo kojih institucija dok se ne dogovori i ne profunkcioniše Zajednica, i u finansijskom, političkom i organizacijskom smislu“, kaže Kostić i dodaje da bi u suprotnom bila izgubljena i radna mesta i davanja iz budžeta Srbije „a svako ugašeno radno mesto i davanje znači jednu srpsku porodicu manje na ovim prostorima“.\nKostić napominje da politička elita Albanaca mora da prihvati realnost da će Zajednica pre ili kasnije biti formirana, a da će doneti dobrobit i Albancima koji žive u tim većinski srpskim opštinama, koji će svakako živeti bolje nego njihove komšije u većinski albanskim opštinama.\nS druge strane, novinar iz Gračanice Živojin Rakočević ne veruje da će Zajednica promeniti nešto bitno u životu Srba na terenu.\n„Od 1999. živimo u nekom bezvazdušnom zakonskom prostoru, a i sada smo u takvom prostoru. Živimo između velike Albanije i ZSO. Niko razuman i normalan ne može da ima velika očekivanja od svega toga, jer u osnovi je to povratak na kosovske zakone, koji će sada imati apsolutnu slobodu i neće imati nikoga ko će ih makar paralelizmom upozoravati da ne rade dobro i da su stvorili društvo koje ne obezbeđuje normalan život ne samo Srba nego i ogromnog broja Albanaca“, smatra Rakočević.\nMilovan Drecun, međutim, napominje da ZSO, kada bude formirana, neće moći da bude omalovažavana, da će imati veoma jak uticaj na procese na KiM i da će biti najstabilniji oslonac za opstanak i prosperitet srpskog naroda.\n„Zato je ta borba toliko teška jer Priština zna da će preko tog institucionalnog mehanizma biti onemogućena ne samo da ucenjuje srpski narod, da igra na podele srpskog naroda, već zna i da se preko ZSO država Srbija postepeno vraća na KiM“, zaključuje Drecun.\nŠta nam EU sprema za Kosovo\nOdluka o ZSO naredne sedmice?\nNeka Kfor kaže da li želi etnički čisto Kosovo\nZSO između prava i politike\nklopka, zso, ustavni sud, odluka, Priština, Kosovo i Metohija


Haradinaj: Odluka o liberalizaciji u oktobru\nIzvor: Danas, 30.Avg.2019, 08:51\nOdlazeći premijer Kosova Ramuš Haradinaj izjavio je da bi odluka o liberalizaciji viza mogla da bude doneta u oktobru, preneo je RTK2. Članak Haradinaj: Odluka o liberalizaciji u oktobru se pojavljuje prvo na Dnevni list Danas.\nKosovo: Tender za spomenik fudbaleru Fadilju Vokriju\nMinistarstvo sporta Kosova počelo je tendersku proceduru za izgradnju statue fudbalske ikone Fadilja Vokrija i parka sa njegovim imenom, preneo je danas RTK2. Članak Kosovo: Tender za spomenik fudbaleru Fadilju Vokriju se pojavljuje prvo na Dnevni list Danas.\n14:01: MILJANA PRED KIRETAŽU PRIČALA SA ZOLINOM MAJKOM Priznala joj da...\n14:01: Markes demonstrirao silu u Japanu i doneo pobedu Hondi\n14:00: Koliko znate o bateriji vašeg mobilnog telefona? Za ovu MRAČNU ...\n13:58: Vratio se Žofri Lovernj, Fenerbahče postao silan\n13:58: Ajaksov štoper junak Mendizoroze, Selti opet sleduje borba za op...\n13:56: Tuča u Rusiji " "Grof" Božović dobio crveni i napravio šou! V...\n13:55: Oprez: U Srbiji naslednicima ostaju i imovina i dugovanja\n13:54: Markes pobedio u trci za Veliku nagradu Japana\n13:51: Težak udes kod Ribarske Banje, poginuo mladić\n13:51: Kikinđanima banatski derbi protiv Proletera\n13:50: Četvrti dan protesta u Libanu\n13:49: Trenutak istine na Teatru snova\n13:49: Evropska komisija u utorak o ULASKU Hrvatske u Šengen, Slovenija...\n13:49: Barnije s ambasadorima članica EU o britanskom zahtevu za ...\n13:47: LANČANI SUDAR KOD KRALJEVA U saobraćajnoj nezgodi bez povređen...


Tribina SNS u Vučju: Prioriteti izgradnja vodovodne mreže i pronalaženje strateškog partnera za "Porečje" - Dnevnik Juga\nHome / GRADOVI / Leskovac / Tribina SNS u Vučju: Prioriteti izgradnja vodovodne mreže i pronalaženje strateškog partnera za „Porečje“\nTribina SNS u Vučju: Prioriteti izgradnja vodovodne mreže i pronalaženje strateškog partnera za „Porečje“\nPredizborna tribina Srpske napredne stranke I njenih koalicionih partnera, održana je sinoć i u prepunoj sali Doma kulture u Vučju.\nOdbornički kandidat na listi za lokalne izbore, Bratislav Bata Anđelković, umetnik iz tog mesta, podsetio je na prirodne lepote vučjanskog kraja i ubrzani industrijski i privredni razvoj nekadašnje opštine u periodu do 1960. godine.\n– Zbog nemara raznih lokalnih vlasti, tada je sve stalo, počelo da bledi i nestaje, ali se danas, zahvaljujući sadašnjem gradonačelniku, situacija promenila na bolje. U toku njegovog mandata, 2008. godine uređena je pijaca u ovom mestu, a kupalište na Vučjanki, jedno od najlepših u Srbiji, dobija nov izgled. Renovirana je zgrada Doma kulture, a Vodosistem Barje se polako približava celom porečkom kraju, rekao je Bata Anđelković.\n– To su značajni koraci za sve stanovnike Vučja, jer nam daje nadu da se, nakon decenija propadanja, neko bavi ovim mestom i da je nekom do ovog mesta zaista stalo. Kao odbornički kandidat, boriću se da Vučju vratimo stari sjaj i da ovo mesto razvijemo, kako bi mladi ljudi imali nadu i želju da ovde grade svoju budućnost, poručio je Anđelković.\n– Kosara Ilić, direktorka leskovačkog „Vodovoda“, govorila je o najznačajnijem projektu za stanovnike porečkog kraja – izgradnji vodovodne mreže. Svako mesto dobiće vodu, jer su grad i „Vodovod“ intenzivno radili na tome. Zahvaljujući investicijama koje grad sproveo u vučjanskom kraju, izgradnjom glavnog prstena stvoreni su uslovi za izgradnju sekundarne mreže, kako bi se pristupilo priključivanju. Očekuje se predaja vodovodne mreže koja je završena, i dovođenje vode do domova građana. Izgrađen je glavni dovod do Žabljana, preko Bunuškog Čifluka, Gornje i Donje Bunuše, do Radonjice u toku je izgradnja razvodne mreže, kako bi se kompletirao ceo sistem, objasnila je Kosara Ilić.\n– Agencija za lokalni ekonomski razvoj je aplicirala, projektom „Vodovoda“, za sekundarnu mežu u samom Vučju i očekujemo pozitivan ishod. Završetkom izgradnje sekundarne mreže u dužini od 6.430m, celokupna stara mreža biće stavljena van funkcije i biće zamenjena novom. Građani će biti priključeni na kontrolisan sistem vodosnabdevanja, koji predstavlja jedini bezbedan sistem kada je zaštita zdravlja u pitanju. Gradske institucije predvidele su izradu projektne dokumentacije kao prvi korak za dobijanje vode u Strojkovcu, Gorini, Brzi, Miroševcu i Todorovcu, i, odmah po dobijanju građevinske dozvole, počeće zgradnja vodovodne mreže u ovim naseljima, dodala je ona. Kosara Ilić pozvala je prisutne da podrže politiku opcije koja vrednuje sposobnosti žena, pa im zato, kako je rekla, daje prostora u struci, društvenom životu, politici… Na predstojećim izborima izglasaćemo nastavak odgovorne politike koja prepoznaje značaj žena i potvrditi da je već pređeni put bio pravi i da ga valja nastaviti, rekla je ona.\nMarija Rakić, kandidat Srpske napredne stranke za narodnog poslanika, govorila je o brizi lokalne vlasti za osetljive kategorije stanovništva, o ulaganjima u obrazovanje, stvaranju jednakih šansi i mogućnosti za decu iz svih delova grada, o pomoći porodiljama, podršci talentima, stipendijama za najbolje studente i sportiste.\nJasmina Ranđelović, kandidat za odbornika ispred SNS-a na listi “Aleksandar Vučić – Srbija pobeđuje, govorila je o podršci koju je, još kao uspešan student,sa prosekom 9.81, dobijala od grada, kao i nastojanjima lokalne samouprave da mladim, obrazovanim ljudima pruži šansa da rade, kako bi oni ostali u Leskovcu.\n– U periodu između dva mandata, u kojima sam bio gradonačelnik, u Vučju vreme kao da je bilo zaustavljeno, jer u periodu vladavine “demokrata” u ovom mestu nije urađeno apsolutno ništa. Morali smo da nastavimo ono što smo sami započeli, da obnovimo škole, mesne zajednice, ambulante, uredimo puteve, dečija igrališta i parkove, očistimo decenijama gomilano smeće sa deponija. Ono što nam sledi u narednom mandate je pronalazak strateškog partnera za “Porečje”, obećao je Vučjancima, predsednik GrO SNS, Gora Cvetanović.\n– Bili smo uporni da sačuvamo “Juru” u Leskovcu, a tako će biti i sa Poljoprivrednim kombinatom iz Vučja. Daćemo sve od sebe da nađemo dobar model za dobru kompaniju kao što je “Porečje”, dodao je Cvetanović. Prvi čovek leskovačkih naprednjaka sinoć je prokomentarisao najvažnija programska načela, koje je u ovoj kampanji promovisala Demokratska stranka.\n– Kažu da će se zalagati da trudnice i porodilje vode brigu samo o svom potomstvu, da nam mladi više ne beže iz grada, a da subvencije ne dobijaju samo strani investitori. To govore oni iza kojih je ostalo 9 miliona duga prema mladim majkama, koji su u gasili fabrike i bez posla ostavili 20 hiljada ljudi, a kompaniji “Jura” za svako radno mesto davali po 7000 evra. Mi smo sva dugovanja izmirili, u protekle tri godine je 975 studenata dobilo stipendiju, a 13-toro lekara prima platu od lokalne samouprave, jer želimo da mlade i perspektivne ljude zadržimo u Leskovcu. Sa “Jurom” smo potpisali novi ugovor po kome će svih 1500 radnika nastaviti da radi, a biće mesta još za 700 naših sugrađana u ovoj godini. I pritom ovoj kompaniji nismo dali ni jedan jedini dinar, pa se pitam ko je davao subvencije stranim investitorima, oni ili mi ?, rekao je, između ostalog, Cvetanović.\nZa Srbiju i Leskovac radio sam marljivo i teško, radiću i dalje jer sam srećan što mogu da učinim nešto za svoj grad. Naš slogan je “Ujedinjeni možemo sve”, jer Srbiji treba jedinstvo svih koji svojim radom, poštenjem i energijom mogu da doprinesu tome da živimo bolje. Naša koalicija sada je skup iskusnih, obrazovanih, vrednih ljudi svih uzrasta i zanimanja, koji su u premijeru Vučiću videli lidera, kome veruju i koji zemlju vodi napred, istakao je Goran Cvetanović na tribini u Vučju.\nNa sinoćnjem skupu, prisutne su, u pauzama, zabavljali glumac Dragan Boža Marjanović i solista Miša Petronijević.


SKANDAL TRESE SRBIJU: UEFA sumnja na dva nameštena meča u Srbiji, dostavljeni dokazi FSS, pominju se i imena fudbalera | Novosti.RS\n- Jedan od njih, kako saznajemo, definisan je kao alarmantan, zbog velikog broja uplata na Dalekom istoku. Akteri su se potrudili, prema sumnjama iz UEFA, da neposredno zainteresovanim stranama, u takozvanom „klađenju uživo“, na direktan način, omoguće isplatu značajnijih novčanih sredstava. I to po više osnova, navodno, čak i konačnog rezultata!, piše pomenuti portal.\nUEFA fudbal Sport FSS Fudbalski savez Srbije nameštanje mečeva\n... samo na 2 nameštena!?!? Pa gde vi živite?\nFSS = trulez,korupcija,mafija....Molim nadlezne da nastave posao koji su zapoceli jer nisu odradii ni 5%.....sto se tice UEFE poznavajuci dobro situaciju u nasim klubovima za mene nije nikakvo iznenadjenje!


MISIJA OEBS-A U SRBIJI: TRI PRIZNANJA ZA LIČNOST GODINE\nMisija OEBS-a u Srbiji svečano će dodeliti nagradu Ličnost godine danas u Beogradu.\nNagrađeni za 2019. godinu su, osim Cvejića, i Sonja Stojanović Gajić, članica Upravnog odbora Beogradskog centra za bezbednosnu politiku, i Aleksandar Ivanović, direktor udruženja građana Monitor iz Novog Pazara.\nU saopštenju se navodi da nagrada odaje priznanje građanima Srbije koji svojim radom doprinose promociji vrednosti OEBS-a. Tema ovogodišnje nagrade su, dodaje se, mladi u kontekstu unapređenja bezbednosti i stabilnosti u regionu OEBS-a i važnost prilagođavanja promenama.\nU obrazloženju se ističe da je Bojan Cvejić zaslužan za razvoj veb portala dnevnog lista Danas i stvaranje prepoznatljivog i jedinstvenog profila ovog lista na internetu, različitog od štampanog izdanja.\n„Značajno je poboljšao prisustvo dnevnog lista Danas na internetu i društvenim medijima, primenjujući veštine i znanja stečena na različitim obukama za medije koje je organizovao OEBS. Među njegovim dostignućima je i napredni pristup u postizanju samoodrživosti dnevnog lista Danas u izazovnom i promenljivom tehnološkom okruženju. Cvejić je u svom radu kreativno objedinio kvalitetno novinarstvo, poštovanje etičkih principa, preduzetnički duh i inovativnost“, ističe se u saopštenju Misije OEBS.\nSonja Stojanović Gajić, članica Upravnog odbora Beogradskog centra za bezbednosnu politiku, nagrađena je za posvećenost promovisanju civilnog nadzora nad sektorom bezbednosti u Srbiji i uključivanju mladih u reformske napore.\n„U tom smislu neki od značajnih zadataka koje je obavljala bili su: članica Saveta Zaštitnika građana za rodnu ravnopravnost i kopredsedavajuća Radne grupe za Poglavlje 24 u okviru Nacionalnog konventa o Evropskoj Uniji. Podstakla je brojne inicijative koje se tiču bezbednosti, uključujući programe koji su omogućili mladima u Srbiji da rade istraživanja i budu uključeni u reformske aktivnosti“, ocenjuje Misija OEBS.\nAleksandar Ivanović, direktor udruženja građana Monitor i profesor prava u Novom Pazaru, zalaže se za sveobuhvatni pristup u oblastima vladavine prava i ljudskih prava.\n„Ivanović je značajno doprineo obrazovanju novih generacija u oblasti vladavine prava, posebno uključivanjem metoda pravnih klinika i učenja kroz praksu. Pokrenuo je mnogobrojne projekte i istraživačke inicijative za borbu protiv zločina iz mržnje, zalažući se za multikulturalizam i nediskriminaciju, istovremeno podstičući uključivanje mladih i saradnju među mladima širom regiona“, zaključuje u odluci Misije OEBS u Srbiji.


Mihajlovićeva sa sindikatima železnice: Ulažemo deset milijardi evra u modernizaciju - Železnice Srbije ad\nPotpredsednica Vlade i ministarka građevinarstva, saobraćaja i infrastrukture, prof. dr Zorana Mihajlović razgovarala je 19. oktobra sa predstavnicima sindikata železnice o procesima modernizacije železnice i reformisanju četiri železnička preduzeća.\nOna je dodala da su sindikati partneri u tom procesu i da je Ministarstvo od samog početka insistiralo da oni budu informisani i uključeni kad je reč o prioritetima za investiranje, kao i o svim procesima koji se odvijaju na železnici.\nPredstavnici sindikata istakli su da su prvu fazu reformi na železnici pohvalile sve relevantne institucija, a da je saradnja sa poslovodstvom i Vladom Srbije bila korektna i otvorena. Oni su, takođe, ukazali da je potrebno obezbediti optimalan broj i strukturu izvršilaca, kako bi železnica mogla da prati započete procese modernizacije.\nNa sastanku na kojem su razmatrana pitanja u vezi sa socijalnim programom, uslovima rada i materijalnim statusom zaposlenih na železnici, učestvovali su direktori sva četiri železnička društva -„Železnice Srbije“ a.d. „Srbija Voza“, „Srbija Karga“ i „Infrastrukture železnice Srbije“ i sindikalnih organizacija – Sindikata železničara Srbije, Saveza sindikata železničara Srbije, Sindikat izvršnih službi srpskih železnica, Unije sindikata srpskih železnica i Sindikata preduzeća“Srbija Kargo“.


Petković sa šefom Misije OEBS na Kosovu i Metohiji: U fokusu incidenti u srpskim sredinama - Telegraf.rs\n26/10/20 | 14:25\nPetković sa šefom Misije OEBS na Kosovu i Metohiji: U fokusu incidenti u srpskim sredinama\nDirektor Kancelarije za Kosovo i Metohiju je Bratua informisao i o toku dijaloga Beograda i Prištine\nDirektor Kancelarije za Kosovo i Metohiju Petar Petković sastao se danas sa šefom Misije OEBS-a na Kosovu i Metohiji Janom Bratuom. Kako se navodi u saopštenju, Petković i Bratu su razmotrili političko-bezbednosnu situaciju na Kosovu i Metohiji, posebno se osvrnuvši na probleme srpskog naroda u južnoj pokrajini.\nU saopštenju se navodi da je na sastanku bilo reči o seriji incidenata u srpskim sredinama u proteklih mesec dana, a Petković je istakao da međunarodne organizacije i institucije na terenu imaju važan zadatak da stvore društvenu atmosferu u kojoj napadi na Srbe i druge nealbance neće biti tolerisani.\nDodaje se da je Petković ocenio da OEBS na Kosovu i Metohiji ima značajnu ulogu u uspostavljanju vladavine zakona i bezbednog okruženja za sve građane, i izrazio očekivanje da će nastaviti da deluje u skladu sa time.\nKako se ističe, direktor Kancelarije za Kosovo i Metohiju je Bratua informisao i o toku dijaloga Beograda i Prištine, konstatujući da je neispunjavanje obaveze formiranja Zajednice srpskih opština velika prepreka i izazov u procesu normalizacije odnosa.\nKisić-Tepavčević o ministarstvu koje će voditi i borbi protiv korona virusa\n"Beograd nastavlja da insistira na otvorenim pitanjima i ispunjavanju svih postignutih sporazuma"


ATENTAT: Ubijen Oliver Ivanović?! - Radio Goraždevac\nNepoznati napadači upucali su Olivera Ivanovića jutros u Kosovskoj Mitrovici, a on je ubrzo podlegao povredama, javljaju beogradski mediji.\nLider Građanske inicijative „Srbija, demokratija, pravda“ Oliver Ivanović ubijen je u pucnjavi koja se jutros oko 8.15 časova dogodila u Kosovskoj Mitrovici, piše „Kurir“.\nNa Ivanovića su navodno pucali dok je ulazio u prostorije svoje stranke. Prema nezvaničnim informacijama, Ivanović je nakon napada hitno transportovan u KBC Kosovska Mitrovica gde su se lekari borili za njegov život. Kako je saopštila Ksenija Božović iz GI SDP, policija je ispred kancelarije pronašla tri čaure.


Opština Stari grad postala pridružena članica Evropa Nostra - MediaSfera\nGradska opština Stari grad postala je pridružena članica međunarodne organizacije za zaštitu nasleđa „Evropa Nostra“, koja predstavlјa pan-evropsku mrežu od 250 nevladinih organizacija, 150 partnerskih društava i 1500 pojedinaca iz više od 50 evropskih država.\n“Želimo posebnu, srdačnu dobrodošlicu našem novom pridruženom članu – opštini Stari grad, iz mog rodnog grada Beograda u Srbiji. Radujem se našoj budućoj saradnji. Zajedno smo jači“, napisala je na svom tviter nalogu generalna sekretarka Evropa Nostre Sneška Кvadvlih-Mihailović i čestitala predsedniku opštine Marku Bastaću prijem u ovu uglednu međunarodnu organizaciju.\nBastać je izjavio da opština Stari grad očekuje podršku, konstruktivnu saradnju i dijalog, posebno jer je praksa Evropske unije da javnost – kako stručnjaci, tako i građani, bude direktno uključena u proces donošenja odluka, što je potpuno suprotno od onoga što radi aktuelna gradska i republička vlast „.\nPrema njegovim rečima, „Starograđani koji su izašli na referendum poslali su jasnu poruku da ne podržavaju gradnju gondole i pretvaranje centra grada u najveću pešačku zonu u Evropi“.\n„Zato moramo da odbranimo svoje pravo na grad i normalan svakodnevni život, a u tome će nam sigurno pomoći i pridruženo članstvo u uglednoj međunarodnoj organizaciji za zaštitu nasledja“, naglasio je Bastać.\nStari grad je danas, kao sedište Beogradske tvrđave i dragocene istorijske, arheološke i arhitektonske kulturne baštine Beograda, Srbije i Evrope direktno ugrožen besmislenim projektima gradske vlasti, poput gondole na Beogradskoj tvrđavi ili izgradnje podzemne garaže na Studentskom trgu“, navedeno je u saopštenju.\nGradska opština Stari grad je potpisnica i Berlinskog poziva za akciju kojim se političari i donosioci odluka obavezuju da pažnju posvete kulturi i istorijskoj baštini i koji jasno ističe da se odluke o novim urbanističkim rešenjima i građevinskim projektima moraju donositi uz puno uključivanje i uvažavanje stručne i građanske javnosti.\nIz opštine Stari grad su naveli da je Beogradska tvrđava od 2015. godine uvrštena u transnacionalni projekat za nominaciju na Uneskovu listu svetske baštine – Granice Rimskog carstva, a da se izgradnji žičare na Кalemegdanu protivi gotovo celokupna stručna javnost, uključujući SANU.\nMeđunarodna organizacija „Evropa Nostra“ podržala je peticiju više strukovnih udruženja, naučnih i profesionalnih organizacija i instituta, a njena stručna delegacija je u maju mesecu boravila u našem glavnom gradu, na poziv nacionalne organizacije „Evropa Nostra“ Srbija.\nTagoviEvropa Nosta Kalemegdan opština Stari grad


Ministar Nenad Popović na otvaranju Start up centra u Pirotu: Ovo je pravo mesto za sve koji žele da se bave inovacijama - Pirot Plus Online\n19. jun 2019. 18:38 Lokalna samouprava Pirot Plus Online\nPirot je danas posetio ministar zadužen za inovacije i tehnološki razvoj Nenad Popović. Cilj posete bio je otvaranje Start up centra, čije je uredjenje finansirano sredstvima Kabineta ministra Popovića.\nProjekat “Osnivanje start up centra u Pirotu”, koji je od strane Vlade Srbije podržan sa 6,3 miliona dinara, sprovodi Grad Pirot u partnerstvu sa ZIP Centrom za mlade – biznis inkubator. Ovaj projekat je finansiran je od strane Kabineta ministra za inovacije i tehnološki razvoj i u svojoj strukturi ima tri komponente: 1. Rekonstrukciju objekta 2. Opremanje objekta i 3. Programski deo.\nMinistar Popović izrazio je zadovoljstvo da je danas u Pirotu imao priliku da vidi jedan pozitivan primer kako treba ulagati u budućnost, u mlade i pametne ljude sa idejama. Takodje je prokomentarisao i posetu fabrici Tigar tyres, gde se nalazi jedan od razvojnih centara Mišelina i koji upošljava preko 60 inženjera\nJedan od prvih pokušaja za razvoj IT sektora u Pirotu je otvaranje ovog Start up centra, koji će umnogome značiti našem gradu i mladim ljudima koji žele da se bave inovacijama ali i preduzetnoštvom uopšte, rekao je gradonačelnik Vladan Vasić\nSa projektom prisutne je upoznala Mira Zlatkov, direktorka ZIP Centra\nStart up centar


U Bojniku obeležen Dan civilne zaštite - TV 4S\nU Skupštinskoj sali opštine Bojnik povodom Svetskog dana civilne zaštite održana je svečana sednica Štaba za vanredne situacije, u prisustvu članova i poverenika civilne zaštite.\nSednicu je otvorio zamenik predsednika opštine Bojnik Ivan Stojanović.\nDan civilne zaštite obeležava se u celom svetu 1. marta od 1990. godine odlukom Generalne skupštine Međunarodne organizacije civilne zaštite, sa ciljem da se ukaže na vitalni značaj i ulogu službi civilne zaštite u slučaju svih tipova nesreća i katastrofa i suočavanju sa njima i da se oda priznanje za njihove napore, žrtve i podvige.\nO analizi stepena razvoja i organizovanosti zaštite i spasavanja na teritoriji opštine Bojnik i o pripremljenosti za reagovanje u vanrednim situacijama, govorio je član Štaba za vanredne situacije Zoran Kostić.\n,,Skupština opštine Bojnik donela je odluku o organizaciji i funkcionisanju civilne zaštite, takođe izrađen je i plan i program rada, formiran je štab, osposobljena su pravna lica od značaja za zaštitu i spasavanje. U izradi je procena ugroženosti i plan zaštite i spasavanja u vanrednim situacijama“, kazao je Kostić\nU toku je i izrada Plana odbrane od poplava, koji treba da bude usvojen do 30 marta.\nOpština Bojnik je budžetom ove godine za Štab za vanredne situacije predvidela sredstva u iznosu od pet miliona dinara.


Da li je biciklistu neko oborio ili je sam pao: Sa uviđaja na mestu nesreće\nKako saznajemo, za volanom je bio J. V. (22) iz Bijeljine. On je juče priveden i trebalo bi da bude predat bijeljinskom Okružnom tužilaštvu. Zanimljivo je da je mladić nakon što je pregazio Durakovića pobegao sa mesta nesreće, ali se nakon izvesnog vremena vratio, verovatno želeći da proveri da li čovek daje znakove života. Posle toga, ponovo je pobegao.\nNekoliko metara dalje od nesrećnog Durakovića ležao je neoštećen bicikl koji je često vozio. Istraga treba da utvrdi da li je Durakovića pre nego što ga je pregazio „reno“ udario možda neki drugi automobil ili je on sam pao sa bicikla. Dežurni lekar Službe hitne pomoći Doma zdravlja Bijeljina Dušan Bešenji rekao je da muškarac koji je ležao na ulici nije davao znake života kada je ekipa stigla na mesto nesreće.\n- Prevezen je sanitetskim vozilom u Službu hitne pomoći gde je pokušana reanimacija, ali bez rezultata - kratko je rekao Bešenji.\nPortparol Okružnog tužilaštva u Bijeljini Danka Prodanović rekla je da će obdukcija tela nastradalog Durakovića biti obavljena u utorak po podne, nakon čega bi trebalo da se znaju konkretnije informacije o uzrocima smrti. Ramo Duraković je obavljao i funkciju potpredsednika Skupštine FK Radnik, te je za danas zakazana i komemorativna sednica povodom njegove smrti.\nRamin sin Meksud Duraković kaže da je njegov otac često bio u svojoj vikendici na periferiji grada i da je često koristio bicikl.


Stoltenberg: Turska i Rusija da smire situaciju - Vijesti.me\nStoltenberg: Turska i Rusija da smire situaciju\nStoltenberg je, u izjavi novinarima u sjedištu Alijanse, podvukao da nove mjere za Tursku nisu povezane sa prošlonedjeljnim incidentom, već da se sprovode već nekoliko godina u okviru obaveza koje NATO ima prema svom savezniku.\nGeneralni sekretar NATO Jens Stoltenberg ponovo je danas pozvao Tursku i Rusiju da smire kriznu situaciju i nađu način da spriječe ponavljanje takvih incidenata.\n"Radićemo na daljim mjerama kako bismo osigurali bezbjednost Turske", rekao je Stoltenberg na početku dvodnevnog sastanka ministara spoljnih poslova 28 država članica NATO u Briselu.\nOn je, u izjavi novinarima u sjedištu Alijanse, podvukao da nove mjere za Tursku nisu povezane sa prošlonedjeljnim incidentom, već da se sprovode već nekoliko godina u okviru obaveza koje NATO ima prema svom savezniku.\nStoltenberg nije precizirao šta će nove mjere obuhvatiti, ali je rekao da je NATO mnogo godina pomagao Turskoj na polju vazdušne odbrane, prenose agencije.\nRusija je saopštila da je rasporedila moderni sistem vazdušne odbrane S-400 u bazi u Latakiji u Siriji, nakon što je ruski lovac oborio turski vojni avion prošle nedjelje.\nškrboyeb 2 godine i 11 mjeseci\nMiruj Stoltenberže, vidiš li jadan ne bio što se čini od fosfora bijeloga i žive crvene


Министарство привреде, Saopštenje povodom privatizacije JRB-a\nSaopštenje povodom privatizacije JRB-a\n17. мар. 2008.\nImajući u vidu da prvorangirani ponuđač - Konzorcijum "Tamoza Trading" Ltd. Kipar i "Daxin Petroleum PTE" Ltd. Singapur nije potpisao Ugovor o prodaji, kao i da je Rok za zaključenje Ugovora o prodaji sa prvorangiranim ponuđačem istekao 29. januara 2008. godine, Agencija za privatizaciju je dana 30.01.2008. godine, uputila poziv drugorangiranom ponuđaču, Konzorcijumu "Palmali Shipping" SA, ostrvo Nevis i "Palmali Holding Company" Ltd. Malta, da započne pregovore sa Agencijom za privatizaciju u cilju zaključenja Ugovora o prodaji.\nRok od 30 dana za potpisivanje Ugovora o prodaji, produžen je za 15 dana na molbu drugorangiranog ponuđača, tako da je krajnji rok za potpisivanje ugovora 17. mart 2008. godine.\nAgencija za privatizaciju uputila je poziv Konzorcijumu: "Palmali Shipping" SA i "Palmali Holding Company Limited" Malta poziv za potpisivanje i overu ugovora za 14.03.2008. godine, međutim, Konzorcijum: "Palmali Shipping" SA i "Palmali Holding Company Limited" Malta dostavio je molbu kojom traži odlaganje termina za potpisivanje ugovora o prodaji.\nAgencija za privatizaciju izašla je u susret zahtevu i pozvala Konzorcijum: "Palmali Shipping" SA i "Palmali Holding Company Limited" Malta na potpisivanje Ugovora dana 17.03.2008. godine, kada je isticao krajnji rok za potpisivanje ugovora shodno odredbama Uredbe o prodaji kapitala i imovine javnim tenderom.\nOvlašćeni predstavnici Konzorcijuma: "Palmali Shipping" SA i "Palmali Holding Company Limited" Malta nisu, u zakazanom terminu, pristupili potpisivanju ugovora.\nO daljem toku postupka privatizacije akcionarskog društva "Jugoslovensko rečno brodarstvo", Beograd, Agencija za privatizaciju će, shodno članu 24 stav 3 Uredbe o prodaji kapitala putem javnog tendera, odlučiti u saradnji sa Ministarstvom ekonomije i regionalnog razvoja i o tome blagovremeno obavestiti javnost.


RS BiH o slučaju Panić: Igrači nastupaju za reprezentaciju a ne za pojedinca – Svijet Rukometa\nRS BiH o slučaju Panić: Igrači nastupaju za reprezentaciju a ne za pojedinca\nRedakcija 8. Septembra 2021.\nUpravni odbor Rukometnog saveza Bosne i Hercegovine održao je sjednicu proteklog utorka na kojoj je donešen niz odluka vezanih kako za početak nove sezone rukometne Premijer lige Bosne i Hercegovine tako i za ostala tekuča pitanja vezana za bh rukomet.\nUpravni odbor na održanoj sjednici dotakao se i problematike vezane za istupe igrače Marka Panića koji je najavio da se neće odazivati u državni dres dok je selektor Ivica Obrvan.\nNakon održane sjednice Upravni odbor oglasio se saopštenjem za javnost koje prenosimo u cjelosti:\n„Upravni odbor Rukometnog saveza BiH je dana 7. septembra 2021. godine održao nastavak sjednice od 17. jula 2021. godine, po ranijem utvrđenom dnevnom redu. UO RSBiH je potvrdio dosadašnje odluke i naredne aktivnosti prilagodio novonastaloj i trenutnoj situaciji. UO RSBiH je jednoglasno prihvatio potpisivanja ugovora sa generalnim sponzorom BH Telecomom, a u naredna dva do tri dana ćemo poslati konačnu verziju ugovora pomenutoj kompaniji. Ono što je definitivno jeste da imamo dio ugovora za reprezentacije, te dio ugovora za lige.\nUO RSBiH nije mijenjao kalendar takmičenja za sezonu 2021/22, s tim da smo zbog registracije igrača, tačnije zbog eventualnih žalbi na registacije igrača, odlučeno je da muška Premijer liga BiH startuje 18. septembra sa drugim kolom, a da se 22. septembra igra prvo kolo nove sezone u muškoj Premijer ligi BiH.\nŠto se tiče ostalih aktivnosti, UO RSBiH je donio odluku da se smanji kotizacija za obje konkurencije u Premijer ligi BiH. Tako će kotizacija za mušku Premijer ligu BiH iznositi 2.000, umjesto dosadašnje 4.000, i plaćat će u dvije rate – 1.000 KM po polusezoni. Za žensku Premijer ligu BiH kotizacija će iznositi 1.000 KM, umjesto dosadašnjih 2.000 KM, te će se ista plaćati u dvije jednake rate – 500 KM po polusezoni.\nUO RSBiH usvojio je liste sudija i delegata/kontrolora za sezonu 2021/22, prema prijedlozima matičnih saveza.\nČlanovi UO RSBiH usaglasili su predstojeće aktivnosti, koje se odnose na tekući rad Saveza, a donijete su odluke i oko raspodjele sredstava, te obezbjeđivanje budžeta za sve muške i ženske selekcije. Naša je obaveza da svim reprezentativnim selekcijama omogućimo maksimalne uslove za rad. UO RSBiH daje podršku selektoru muške seniorske reprezentacije gospodinu Ivici Obrvanu i nadamo se da ćemo u narednom periodu u punom kapacitetu izvršavati obaveze, koje imamo.\nPovodom medijskih istupa Marka Panića “da neće igrati za reprezentaciju dok je Ivica Obrvan selektor”, UO RSBiH ne razumije način na koji je to uradio Marko Panić, te ne razumije njegovu odluku da neće igrati za reprezentaciju. Stav UO RSBiH je da igrači nastupaju za reprezentaciju svoje države, a ne za bilo kojeg pojedinca. Takva vrsta komunikacije i saopštavanja odluke je neprihvatljiva, pogotovo jer se radi o jednom profesionalcu.“ stoji u saopštenju Upravnog odbora Rukometnog saveza Bosne i Hercegovine.\nPrevious: Panić: Neću se odazivati na pozive u reprezentaciju dok je selektor Ivica Obrvan\nNext: Obrvan: Paniću su vrata reprezentacije uvijek otvorena


Pitali Ministarstvo zdravlja koliko građani čekaju na pregled, odgovora još uvek nema - Infobrif\nPitali Ministarstvo zdravlja koliko građani čekaju na pregled, odgovora još uvek nema\nObjavljeno 20.12.2018. u 19:14\nKakav je kvalitet zdravstvene zaštite u našoj zemlji pitanje je koje je dnevni list „Danas“ uputio Ministarstvu zdravlja i Institutu za javno zdravlje Srbije. Odgovor na ovo pitanje čekaju pune tri sedmice.\nDnevni list Danas je od Batuta i Ministarstva zdravlja, upravo na osnovu ovog Pravilnika, pokušao da sazna da li imaju podatke o tome kakav je odnos broja izdatih uputa za specijalističke preglede i ukupnog broja pregleda generalno, kao i konkretno za pedijatrijske preglede. S obzirom na to da su uvek aktuelni apeli građanima da preventivno odlaze na preglede Danas je upitao i koliki je procenat preventivnih pregleda u ukupnom broju pregleda i poseta kod lekara.\nOdgovor nisu dobili ni na jedno od ovih pitanja, kao ni na to koliko je preventivnih pregleda kod ginekologa, ali i kod zaposlenih koji rade na mestima sa povećanim rizikom, niti koliko je povreda na radu.\nPitali su Batut i Ministarstvo i koliko je pacijenata primljeno kod lekara u roku od 30 minuta od zakazanog termina, što je još jedan od pokazatelja kojim se meri kvalitet zdravstvene zaštite. Među njima su i prosečan broj dana bolničkog lečenja i broj medicinskih sestara po bolničkoj postelji, ali i broj operisanih pacijenata po hirurgu, kao i prosečna dužina čekanja za određenu intervenciju. Pravilnikom je predviđeno da se meri i koliko je bilo prigovora pacijenata, koliko operacija urađenih na pogrešnom pacijentu, pogrešnoj strani, međutim ni na jedno od ovih pitanja ovaj dnevni list nije dobio odgovor.\nOno što građani vide kao najveći problem u našem zdravstvu su najpre problemi u zakazivanju pregleda i dugo čekanje na njih, a upravo to je pokazalo istraživanje o kvalitetu rada javnih službi u odnosu sa građanima koje su sproveli i proletos objavili Evropski pokret u Srbiji i Centar za evropske politike, piše „Danas“.\nČekanje pacijenataInstitut BatutMinistarstvo zdravljaZakazivanje pregledaZdravstvo\nNova predsednica UO Narodnog pozorišta – ovo će joj biti prvi potez\nZašto su čelnici Partizana bili toliko srdačni sa kolegama iz Zvezde? Vučela objasnio kritičarima


Alimpijević: Iz svake utakmice u Evroligi da izvučemo pouku\nBeta 9. novembra 2017. 12:30\nTrener košarkaša Crvene zvezde Dušan Alimpijević rekao je danas da njegova ekipa iz svake utakmice u Evroligi treba da izvuče pouku, da nije favorit ni u jednom duelu u tom takmičenju, ali da uvek ide na pobedu.\nKošarkaši Zvezde doputovali su kasno sinoć u Malagu, gde će u petak od 20.45 igrati sa Unikahom, utakmicu šestog kola Evrolige.\n„Rastemo iz utakmice u utakmicu, normalno je da u ovom periodu imamo odredjene oscilacije. Na nama je da iz svakog meča Evrolige izvučemo pouku, da to za nas bude korisna škola i da oscilacije svodimo na minimum, odnosno da ih izbacujemo koliko je moguće. Mi zaista ni u jednu utakmicu Evrolige ne ulazimo kao favoriti“, rekao je Alimpijević za klupski sajt.\nObe ekipe su do sada ostvarile po dve pobede i tri poraza u Evroligi. Trener crveno-belih rekao je i da mu se čini da su se očekivanja promenila posle skora ekipe od po dve pobede i poraza, ali i da treba imati razumevanja, pošto je Zvezda na početku novog ciklusa.\n„Sa izmenjenim sastavom, u svakoj utakmici idemo na pobedu, ali za to je potrebno da se mnogo stvari dogodi kako treba na terenu. Uz kvalitet koji imamo, biće potrebno mnogo više energije u nekim drugim segmentima, protiv Unikahe koja ima impozantan sastav i polako stiže do prave forme. Verujem da je mali pad koji su imali u Evroligi potpuno normalan za sve ekipe“, naveo je on.\nAlimpijević neće moći da računa na Peru Antića, koji je početkom nedelje prekinuo terapije kako bi igrao protiv Patizana. On je ostao u Beogradu i oporavlja se od povrede mišića lista, a ostali igrači su spremni.\nKošarkaš Zvezde Nemanja Dangubić rekao je da njegovu ekipu očekuje teško gostovanje.\n„Krenuli su u novu sezonu Evrolige velikom pobedom, a nakon toga su imali mali pad. Sigurno da žele da dokažu da su podigli formu. Imamo isti skor, želimo da odigramo dobru i kvalitetnu utakmicu. Tražićemo šansu za osvajanje bodova. Unikaha je ekipa koja igra u jakom tempu i to moramo da sprečimo, visok ritam koji diktiraju, tranziciju sa dobrim spoljnim igračima, na prvom mestu mislim na Nemanju Nedovića, koji u napadu i poenterski igra jako dobro“, naveo je Dangubić.


Prijepolje: Prava briga o baštini\nNaslovnica Sjeverni Sandžak Prijepolje Prijepolje: Prava briga o baštini\nPrijepolje – Veliko, evropsko priznanje prijepoljskom muzeju, najmlađem u Srbiji. Pripremaju i revitalizaciju kompleksa „Boško Buha“ na Jabu\nIako među najmlađim u Srbiji, sa tek obeleženih 20 godina, prijepoljskom Muzeju je u portugalskom gradu Penafileu dodeljeno priznanje Evropskog muzejskog foruma – specijalna nagrada za projekte, koje je ova ustanova pripremala i realizovala.\nO značaju priznanja govori činjenica da je za nagradu „Evropski muzej godine“, koja se dodeljuje od 1977. godine, bilo nominovano 60 muzeja širom Evrope. Prva nagrada dodeljena je muzeju iz Španije, a prijepoljska ustanova bila je u najužem krugu, dobivši jednu od šest nagrada.\n– Prvi smo muzej iz Srbije dobitnik prestižnog priznanja, a od bivših jugoslovenskih republika jedino je to uspelo Slovencima pre nekoliko godina – rekao je za „Novosti“ direktor Muzeja Slavoljub Pušica, nakon uručenja nagrade. – Predlagači i žiri visoko su ocenili naše autorske projekte, koje godinama podržava Ministarstvo kulture Srbije.\nJoš 1996. godine Muzej je pokrenuo multidisciplinarno istraživanje „Na svetim vodama Lima“, na kome je trenutno angažovano 20 eminentnih stručnjaka. Pušica podseća da su u Muzeju posebno ponosni na obnovu manastira u Limskoj dolini – Kumanica i Davidovica. Među projektima ustanove sa šest zaposlenih su i zaštita spomenika islamske kulture, organizacija dana evropske baštine i mnogih izložbi, te dovođenje za isti sto stručnjaka iz Banjaluke, Sarajeva, Cetinja, otvaranje stalne postavke o zemljaku, košarkaškom asu Vladu Divcu.\nZgrada Muzeja u gradu na ušću Mileševke u Lim pre četiri godine je proširena na 700 kvadrata, a uz nove galerije i podzemni depo, dobili su letnju scenu, lapidarijum i sistem zaštite po evropskim standardima. Ovde se godinama pripremaju za revitalizaciju memorijalnog kompleksa „Boško Buha“ na Jabuci, izgrađenog pre 40 godina, a zatvorenog 1990. godine, kada je deo eksponata sklonjen u depo.\n– Nekadašnji Muzej pionira i omladine biće preuređen u Muzej deteta, koji će biti jedinstven u svetu. Postojeću postavku o zločinima nad decom u ratu i antifašističkim porukama obogatićemo novim eksponatima i svedočanstvima – od odvođenja dece (danka u krvi) za Osmanlija, preko stradanja kroz naredne vekove. Čekamo da republički Zavod za zaštitu spomenika kulture dovrši projekat i da se razjasni pitanje vlasništva zemljišta i objekata – naglašava Pušica.


NEPRIHVATLJIVA SARADNJA SA NATO ZLOČINCIMA\nNova komunistička partija Jugoslavije (NKPJ) najoštrije protestuje protiv potpisivanja Individualnog partnerskog plana (IPAP), Srbije i NATO i organizovanja seminara Parlamentarne skupštine NATO u Beogradu i ističe da su to novi sramni potezi podaništva koje buržoaski režim u Srbiji iskazuje prema vojnoj pesnici zapadnog imperijalizma i globalnoj terorističkoj organizaciji, Severoatlantskom paktu.\nIndividualni partnerski plan (IPAP) koji su svojevremeno u Briselu potpisali članovi Vlade Srbije, Ivica Dačić i Bratislav Gašić sa predstavnicima NATO, vojnicima i tehnici tog imperijalističkog saveza omogućava slobodan prolaz kroz Srbiju, korišćenje njene vojne infrastrukture i posebnu zaštitu dok borave na njenoj teritoriji. Sramni sporazum predviđa i „saradnju sa NATO na polju javne diplomatije i podizanje svesti o NATO standardima“. Dakle, ovim sporazumom buržoaska pro-imperijalistička vlada na čelu sa Aleksandrom Vučićem se obavezala na pružanje logističke podrške NATO imperijalistima u osvajačkim pohodima zarad interesa krupnog kapitala u Evropi i svetu i propagiranje retrogradnih stavova te udarne pesnice zapadnog imperijalizma i najvećeg svetskog teroriste. Potpuno je nedopustivo i ponižavajuće da se od 31. marta do 2.aprila u Beogradu održao seminar Parlamentarne skupštine NATO na kome je govorio ministar spoljnih poslova Ivica Dačić, nakon što su, u isto to vreme, pre 16 godina avioni i granate te vojne zločinačke imperijalističke organizacije ubijale građane i razarale infrastrukturu u Beogradu i drugim gradovima tadašnje Savezne Republike Jugoslavije.\nNKPJ ističe da je NATO, kao udarna pesnica zapadnog imperijalizma zajedno sa Sjedinenjim Američkim Državama i Evropskom unijom razbio našu socijalističku domovinu SFR Jugoslaviju i u njoj izazvao krvavi bratoubilački rat. NATO je 1999. godine izvršio zversku agresiju na Saveznu Republiku Jugoslaviju i nakon toga okupirao južnu srpsku pokrajinu Kosovo i Metohiju, i na njenoj teritoriji formirao najveću vojnu bazu na Balkanu, Bondstil. U ovom trenutku okupatorske trupe NATO nalaze se na području Bosne i Hercegovine, Makedonije i Kosova i Metohije.\nNKPJ traži momentalno povlačenje NATO okupatroskih trupa sa Kosova i Metohije i njen povratak u okrilje svoje matice Srbije. NKPJ zahteva momentalno povlačenje NATO trupa sa prostora svih bivših jugoslovenskih republika gde se nalaze, kao i sa teritorije čitavog Balkana.\nNKPJ se izričito protivi bilo kakvoj saradnji Srbije sa udarnom pesnicom zapadnog imperijalizma NATO i traži momentalan raskid IPAP-a i svih drugih kontakata sa najvećom svetskom terorističkom organizacijom u službi eksploatatorskog krupnog kapitala.\nSlava žrtvama NATO agresije na SR Jugoslaviju!\nNATO napolje sa Kosova!\nBalkan pripada balkanskim narodima!\n08. april 2015. godine


Pokrenut postupak zaštite Stare planine kao nacionalnog parka - Društvo - Dnevni list Danas\nPočetna » Vesti » Društvo » Pokrenut postupak zaštite Stare planine kao nacionalnog parka\n„Proglašenjem Nacionalnog parka Stara planina, biće očuvani i unpaređeni, pre svega, biodiverzitet, geodiverzitet, kulturno istorijski spomenici, ambijentalne celine, lokalna gastronomija, običaji, tradicija i kultura ovog prostora“, rekao je Zlatkov.\nPrema njegovim rečima, ideja je da se Stara planina kao planinska lepotica sa novim konceptom razvoja i oslanjanjem na prirodno nasleđe još više približi turistima.\n„I to sa programima kao što su obilazak vodopada, kanjona, pećina, prirodnih rezervata kulturno-istorijskih spomenika i uređenim planinskim i pešačkim stazama u dužini od preko 300 kilometara“, rekao je Zlatkov, dodajući da su u protekle dve godine u vreme pandemije turisti u velikom brojku upravo obilazili Staru planinu.\nStara planina će, prema njegovim rečima biti najveći nacionalni park u Srbiji jer je ukupna površina svih nacionalnih parkova u Srbiji Đerdapa, Tare, Kopaonika, Fruške Gore i Šar planine 160.000 hektara, dok se Stara planina prostire na 116.000 hetara, a Kučaj i Beljanica na 45.000 hektara.\n„Nadam se da će privući još više turista, da neće ograničiti razvoj i da će se napraviti jedna vrsta balansa između očuvanja prirode i razvoja Stare planine“, rekao je Vasić.\n„Nadam se da će to značiti da treba da se oformi javno preduzeće koje treba da upravlja Nacionalnim parkom Stara planina, da u okviru tog preduzeća funkcionišu rendžerska i gorska služba spasavanja i druge službe, da će država imati projekte koji će podržavati dalji razvoj Stare planine“, rekao je Vasić.\nnacionalni parkpostupakStara planinazastitaStara planina


Ništa se izgleda ne može uraditi bez korupcije\nZamjenik visokog predstavnika za B i H, Lorens Batler poručio je danas u Banjaluci nakon sastanka sa premijerom Republike Srpske, Perom Bukejlovićem da u narednih desetak dana očekuje od entitetske Vlade ispunjenje preuzetih obaveza u primjeni pojedinih zakona.\nVlada Republike Srpske ranije nije bila uključena u progres ali u posljednje vrijeme su postignuti određeni rezultati u pogledu primjene zakona koji se odnose na oblast lijekova, zaštitu potrošača, obligacije, superviziju banaka i izmirenje unutrašnjeg duga. Međutim, u narednih desetak dana se očekuje dalji napredak u ovim oblastima što će biti zajednički interes i Vlade i OHR-a.\nIzjavio je ovo danas u Banjaluci, nakon sastanka sa premijerom Republike Srpske, Perom Bukejlovićem zamjenik visokog predstavnika za B i H, Lorens Batler izražavajući očekivanja da će biti izvršene i određene smjene u preduzećima Srpske Šume i Elektroprivreda Republike Srpske, u skladu sa ranaijim revizorskim izvještajima.\n«Kako smo razgovarali, ukoliko Vlada ništa ne bi poduzela po ovim pitanjima onda bi se činilo da je Vlada na neki način saučesnik u ovim događajima», istakao je Batler.\nPremijer Republike Srpske, Pero Bukejlović je naglasio da ukoliko Nadzorni odbori ovih preduzeća ne smijene odgovorne onda će Vlada intervenisati određenim odlukama do kraja ove godine jer se, kako je istakao, korupciji mora stati u kraj.\n«U ovo zemlji praktično se izgleda ništa ne može uraditi bez korupcije, bez podmićivanja. To je nešto protiv čega se treba i zakonski boriti ali moramo biti odlučniji u našim institucijama. Ja ću vidjeti zašto, recimo, Ministarstvo unutrašnjih poslova nije bilo odlučno, zašto Ministarstvo pravde nije bilo odlučno kad su to naši zaključci.»


Upravni odbor RTV-a imenovao je Nenada Ćaćića za glavnog i odgovornog urednika Prvog programa televizije, što su iz NDNV-a nazvali „šamarom“ i „novim poniženjem“ pokrajinskog javnog servisa.\nIz RTV-a su saopštili da je Ćaćić izabran 25. jula, u skladu sa odredbama Statuta, nakon sprovedene konkursne procedure.\nU Nezavisnom udruženju novinara Vojvodine, međutim, smatraju da je ovo imenovanje „još jedan šamar ideji javnog medijskog servisa i nastavak kontinuiranog ponižavanja novinarstva i građana Vojvodine, koje se u proteklih nešto više od godinu dana sprovodi u ovoj medijskoj kući“.\n„Negativna selekcija na RTV-u dovela je do toga da su najbolji urednici i novinari RTV-a, koji su dali doprinos njegovom profesionalnom usponu do maja 2016 – ili ostali bez posla ili smenjeni i postavljeni na ponižavajuće pozicije uz izuzetno niske plate, dok ovom kućom rukovode osobe čija je jedina preporuka – poslušništvo. Dopisnika Tanjuga Nenada Ćaćića za mesto glavnog i odgovornog urednika preporučila je jedino bliskost sa režimom i lokalnom ispostavom SNS-a, jer je u pitanju osoba koja nema iskustva u radu na televiziji, niti poznaje njenu tehnologiju“, tvrde u ovom udruženju.\nĆaćić je, kako navode, izabran iako se na konkurs za glavnog i odgovornog urednika prijavilo ukupno šest osoba, među kojima i oni koji su, za razliku od njega, ispunjavali uslove konkursa, imali potrebnu stručnost i značajno iskustvo u radu na televiziji, „što jasno svedoči o tome da se vodilo isključivo računa o jednom jedinom kriterijumu, a to je partijska preporuka“.\n„NDNV zahteva od rukovodstva RTV-a da javno obznani profesionalnu biografiju Nenada Ćaćića, koju je dostavio kao deo konkursne dokumentacije, kako bi građani ostvarili uvid u to ko će obavljati ovu važnu funkciju na javnom medijskom servisu koji se finansira njihovim novcem, ali eventualno i proverili neke podatke iz te biografije“, saopštava NDNV.\nĆaćić je izabran nakon što je UO RTV-a proglasio nevažećim prošlogodišnji konkurs za glavnog i odgovornog urednika RTV 1, a 29. maja ove godine raspisan je novi.\n„Nenad Ćaćić je dugogodišnji dopisnik Tanjuga iz Novog Sada, a na RTV-u je od sredine aprila, kada je imenovan za pomoćnika urednika u Informativnom programu Prvog programa televizije, što nije označilo i njegov kraj angažmana u agenciji Tanjug, za koji je nastavio povremeno da izveštava“, piše VOICE.\nJavni servis NDNV RTV VOICE\n← NUNS: Žalimo zbog gašenja Newsweeka\nRuski novinar dobio batine usred direktnog uključenja →\n1 komentar za: “Nenad Ćaćić novi urednik RTV 1, NDNV to smatra „još jednim poniženjem“”


Početna/TRADICIJA/MANIFESTACIJE/Željko Bebek nakon 25 godina samostalno u Nišu\nSana Life 10. jula 2019.\tMANIFESTACIJE, ZANIMLJIVOSTI Ostavite komentar\nPresek bogate muzičke karijere, kako iz solo karijere ali i neizostavne hitove legendarne grupe “Bijelo dugme” publika u Nišu moći će da čuje u petak 26. jula od 21 sat na samostalnom koncertu Željka Bebeka u dvorištu Univerziteta.\nPublika će na koncertu čuti hitove iz Bebekove solo karijere, ali i neizostavne hitove grupe “Bijelo dugme” sa kojim ovaj umetnik snimio čak osam studijskih albuma.\n“Drago mi je što ću nakon 25 godina, ovoga puta u pratnji svog rok benda, ponovo nastupiti u Nišu. Želim da otpevam što više pesama i da podsetim publiku na svoj bogat muzički opus i nadam se da će moj koncert biti pun emocija i energije koju niška publika uvek dobro prihvati.”\nUlaznice za ovaj muzički spekakl su u pretprodaji i mogu se kupiti po ceni od 1000 dinara u Beer bar-u “Ministarstvo” (ulica Vojvode Vuka 12 – iza Doma Vojske) kao i u muzičkoj radnji “Vintage Shop” (Davidova 9 – iza MCDonalds’a).\nŽeljko Bebek je pred niškom publikom nedavno nastupio i na niškom “Evergreen festivalu” dok će samostalni koncert sa svojim bendom održati nakon 25 godina.\nOznakeBebek Bijelo dugme koncert Niš Univerzitet Željko\nPrethodni “Džez letovanje” na Nišvillu!\nSledeći Sinovi Vlasotinački – legende koje su obeležile varoš


Prnjavorski “Ribnjak” u stečaju zaradio devet miliona – Prnjavor.info\nPrnjavorski “Ribnjak” u stečaju zaradio devet miliona\n20.05.2022. Privreda 0\nZa razliku od mnogih firmi u Srpskoj koje zapošljavaju veliki broj radnika, a ne uspijevaju da ostvare značajnije rezultate, brojna preduzeća bez ijednog ili sa samo jednim radnikom nemaju tih problema i zarađuju milione. Najprofitabilnija bez ijednog zaposlenog u prošloj godini bila je firma „Bora“ sa 7,7 miliona KM dobiti, dok je „Niagara Sports Global Management“ sa samo jednim radnikom uspjela da zaradi nevjerovatnih 14,7 milina KM.\nListu 10 najprofitabilnijih preduzeća bez radnika predvodi firma „Bora“ koja se bavi se naplatom potraživanja koje joj je prodala bivša Hipo Aple Adria banka.\nOdmah iza nje sa dobiti od 2,5 miliona KM je „Jahorina residences“ koja se bavi nespecijalizovanom trgovinom na veliko.\nSlijede firme „Sternbau“ koja se bavi izvođenjem projekata za zgrade sa 1,6 miliona te „Gobos investment“ sa 1,5 miliona, a čija je osnovna djelatnost posredovanje u trgovini raznovrsnim proizvodima.\n„Mljekara“ Laktaši u kojoj je proizvodnja davno ugašena zaradila je lani 1,4 miliona KM, a agencija za reklamu i propagandu „Darse“ oko 100.000 KM manje, navodi Capital.ba.\nOdličnu poslovnu godinu imala je i firma „Razvoj i implementacija energetskih projekata struktura Balkan“, koja je lani počela sa radom i odmah imala dobit od 1,2 miliona.\nSlijede dva preduzeća koja se bave savjetovanjem – „Hava“ sa 1,1 milion dobiti i „Melqart Management“ sa miliona KM, a isto toliko imala je i poslovna jedinica beogradskog „Energoprojekt hidroinženjeringa“.\nKada su u pitanju preduzeća sa jednim radnikom, pored već pomenutog „Niagara Sports Global Management“, čiji je vlasnik fudbalski menadžer Andy Bara, milionsku dobit imao je i „Procontrol“ Slavka Bojića. Njegov profit iznosio je 3,3 miliona KM.\nNa listi najprofitabilnijih je i Područna jedinica preduzeća „Novi Sad-GAS“ u Bijeljini koja je zaradila 2,7 miliona i „Skechers BH“ sa 2,2 miliona maraka.\nDerventski „Fitak“ koji se bavi upravljanjem računarskom opremom i sistemom zaradio je 1,8 miliona KM, „Elektros“ iz Novog Grada 1,5 miliona KM, a isto toliko i „FDG trade“ 1,5 miliona.\nMeđu deset najprofitabilnijig preduzeća koja imaju samo jednog radnika su i „General mehanika“ iz Kotor Varoša sa 1,2 miliona KM i „Euro bonus“ iz Mrkonjić Grada 1,1 milion.\n„Ribnjak“ u stečaju zaradio devet miliona\nZanimljivo je da je u samom vrhu po profitabinosti prnjavorski „Ribnjak“ koji je u stečaju ostvario daleko bolji rezultat nego svih ranijih godina kada je poslovao u redovnim okolnostima. Ovo preduzeće lani je imalo dobit od čak 9,2 miliona KM.


Plantaže šampion sajma i lider u regionu u oblasti vinogradarstva – 13. Jul – Plantaže\nPlantaže šampion sajma i lider u regionu u oblasti vinogradarstva\nNa međunarodnom poljoprivrednom sajmu u Novom Sadu, koji je najveća i najznačajnija smotra agrara u centralnoj i jugoistočnoj Evropi, crnogorska Kompanija 13. Jul Plantaže osvojila je Šampionski pehar i priznanje Lider u regionu u oblasti vinogradarstva.\nDirektor prodaje i marketinga Plantaža, Veselin Đurišić primio je sinoć nagradu u ime kompanije, na svečanosti koja je organizovana u Novom Sadu.\nVeselin Đurišić direktor prodaje i marketinga kompanije 13. Jul Plantaže\nPlantaže su dobitnik šampionskog pehara i priznanja Lider u regionu u oblasti vinogradarstva – to za nas predstavlja posebnu čast, jer smo tako na ovom, za nas izuzetno važnom tržištu, potvrdili kvalitet i liderstvo.\nI ove godine smo na sajmu, tradicionalno, predstavili naša vrhunska vina i rakije, kao i programe koji nudimo u okviru vinskog puta, za koje su mnogobrojni posjetioci sajma iskazali veliko interesovanje. Za Plantaže je, poslije crnogorskog, Srbija najveće i najznačajnije tržište, gdje realizujemo preko pet miliona flaširanih proizvoda godišnje i imamo jako dobru prodaju stonog grožđa, breskve i nektarine.


OTVARANJE VRTIĆA PRI KOMPANIJAMA Đukić Dejanović : "Razgovaraćemo s poslodavcima o subvencijama za obdaništa"\nDilemu koji vrtić da odaberu i da li će za njihovo dete biti mesta, nemaju jedino roditelji kojima čuvanje dece obezbeđuje firma u kojoj rade, a ministarka zadužena za demografiju i populacionu politiku Slavica Đukić Dejanović kaže da će se sledeće godine na tome raditi sa poslodavcima.\n"Poslodavac je hteo da ima jednu kompletnu sigurnost. Sledeća godina ce biti prva gde ćemo vrlo aktivno raditi na komunikaciji sa poslodavcima da vidimo koje su to stimulacije, a to su najčešće zajednička ulaganja, finansijska sredstva kako bi se to i dogodilo", rekla je Đukić Dejanović za RTS.\nDok su u Srbiji vrtići u okviru kompanija retkost, u pojedinim zemljama Evropske unije to nije slučaj. Najbolja situacija je u Nemačkoj gde u svakoj petoj kompaniji postoji obdanište, dok je u Austriji, 12 odsto kompanija otvorilo svoja vrata za decu zaposlenih, navodi "RTS".\n"Pre svega se skraćuje put dolaska i odlaska iz vrtića, zatim osećaj da je majka u blizini je dobar za dete isto koliko je dobar osećaj za majku da je dete u blizini, daje joj neku dodatnu sigurnost. Ako se dese neke vanredne sitacije, majka može vrlo brzo da dođe i da reaguje za razliku od udaljenog vrtića", kaže Ljiljana Filipovic, psiholog.\nBONUS VIDEO: Roboti vaspitači\nNAJVREDNIJA AMERIČKA KOMPANIJA Ponovo dostigli tržišnu vrednost od HILJADU MILIJARDI DOLARA\nKineski naučnik planirao KOMPANIJU ZA "DIZAJNIRANJE BEBA"


Historijski značaj: Na današnji dan SAD su priznale BiH - Klix.ba\nBiH Historijski značaj: Na današnji dan SAD su priznale BiH\nHistorijski značaj: Na današnji dan SAD su priznale BiH\n7.4.2014. u 09:09\nBosna i Hercegovina Bill Clinton Dan nezavisnosti BiH Frank McCloskey\nBill Clinton u razgovoru sa Alijom Izetbegovićem u Tuzli, 13. januar 1996. godine (Foto: AFP)\nNa današnji dan prije 22 godine Sjedinjene Američke Države (SAD) su priznale Republiku Bosnu i Hercegovinu kao nezavisnu državu. SAD je tada bila jedna od prvih država koja je priznala nezavisnost i teritorijalni integritet BiH.\nSkupština BiH je 15. oktobra 1991. godine donijela Akt o reafirmaciji suverenosti Republike Bosne i Hercegovine, da bi potom uslijedio i referendum za nezavisnost u februaru 1992. godine. BiH je nakon provedenog referenduma nezavisnost stekla 1. marta 1992. godine.\nAmerika je, zajedno za Evropskom zajednicom (EZ), odigrala ključnu ulogu u procesu priznavanja političkog subjektiviteta i očuvanju teritorijalnog integriteta Republike Bosne i Hercegovine.\nOsim što su američki trupe doprinijele miru u BiH, brojni američki zvaničnici kao što je kongresmen Frank McCloskey, zalagali su se za okončanje rata u BIH cijelim tokom agresije.\nSAD su odigrale ključnu ulogu i u mirovnim pregovorima za BiH, koji su vođeni i potpisani upravo u američkom gradu Daytonu.\nAngažman SAD-a u BiH nastavio se i nakon potpisivanja Daytonskog mirovnog sporazuma, posjetom tadašnjeg predsjednika Billa Clintona BiH, 13. januara 1996. godine.\nIstog dana kada su priznale BiH, 7. aprila 1992. godine, SAD su priznale i Hrvatsku i Srbiju.\nprije 6h 50m 110\nprije 5h 11m 101\nprije 13h 2m 62\nUdes u Sarajevu 60\nprije 2h 29m 87\nMjesto Bukovik 121\nprije 1h 4m 37


Jako loše stanje u Nišu - uhapšen direktor Gerontološkog centra\nOd ukupnog broja pozitivnih pacijenata\nu prethodnih 24 časa ima 424 pozitivna.\nNažalost, najveći deo pozitivnih pacijenata su pacijenti koji su štićenici Gerontološkog cenra u Nišu.\nOd ukupnog broja 256, ustanovljeno je da ima 140 pozitivnih štićenika doma i četiri zaposlena u domu.\nTestiranje jednog dela štićenika u radnika koji rade u domu je završeno, a deo se testira u ovom trenutku.\n"Ovo je posledica veoma neprofesionalnog odnosa, nepoštovanog propisa, gde smo ustanovili čitav niz nepravilnosti u radu centra koji su doveli do ovako velikog broja zaraženih u ovoj ustanovi.\nPrvenstveno, dozvoljavane su posete štićenicima doma od strane rodbine. Dozvoljavani su izlasci štićenika van doma, što je od samog starta epidemije strogo propisima bilo zabranjeno i naloženo svim rukovodiocima da postupaju u skladu sa protokolom".\n"Imamo indicija da su se krili simptomi bolesti kod nekih korisnika u početku infekcije. Zato je posle preliminarnih izveštaja u prepodnevnim časovima priveden i lišen slobode Gerontološkog centra, protiv koga je podneta krivična prijava za teško delo protiv zdravlja ljudi. Zatvorska kazna predviđena je do 12 godina zatvora".


Tajna diplomatija: Vašington i Pariz se razilaze oko Irana - Sputnjik Srbija\n10:30 13.03.2015 (osveženo 16:19 05.10.2015) Preuzmite kraći link\nVašington i Pariz, koji su u ratu najaktivniji, nisu na istoj liniji. Kamen spoticanja je Iran, jedna od zemalja u Bušovoj osovini zla, koja je za američkog predsednika Baraka Obamu postala objektivni saveznik u ratu protiv Islamske države. Ova strategija SAD, da od neprijatelja svoga neprijatelja pravi saveznika, ako ne i prijatelja, nije po volji francuske diplomatije.\nNjen šef, Loran Fabijus, optužuje Obamu da je suviše blag prema Iranu.\n„SAD su bile na putu da potpišu bilo šta sa Iranom“, preneo je Fabijusov komentar francuskim parlamentarcima dobro obavešteni nedeljnik Kanar anšene.\nŠef diplomatije im je preneo utiske nakon posete Parizu američkog državnog sekretara Džona Kerija, koga je Obama postavio za glavnog pregovarača sa Iranom.\nU zvaničnom saopštenju iz Ke d'Orseja, kabineta šefa diplomatije, nakon susreta rečeno je da Keri i Fabijus dele „istu analizu“ kada je reč o Iranu. Istina je, međutim, da se razilaze.\nFabijusu je dosta Obamine popustljivosti\nFabijusu je, kako tvrdi izvor Kanar anšenea, dosta popustljivosti Baraka Obame oko nuklearnog naoružanja.\n„Francuska će se usprotiviti suviše popustljivom sporazumu sa Iranom, kao što je to učinila 2013. godine. Fabijus je to stavio do znanja Džonu Keriju“, prenosi list.\nFrancuski parlamentarci u Siriji, Oland i Vals ljuti\nFransoa Oland i njegov šef diplomatije ne kriju od bliskih saradnika da računaju da će američki Kongres sprečiti Obamu da bude popustljiv prema Teheranu.\nAmerički predsednik smatra da bi to otvorilo nove geopolitičke perspektive, u šta Pariz ne veruje.\nŠitski Iran je saveznik sirijskog predsednika Bašara el Asada u borbi protiv sunitskih pobunjenika, ali i pripadnika Islamske države, čijoj ekspanziji je doprineo građanski rat u Siriji. Iran naoružava i libanski šitski Hezbolah koji se bori protiv Islamske države, pokret koji je na listi terorističkih organizacija SAD i Izraela.\nOvo nije prvi put da se Pariz i Vašington razilaze oko Irana i Sirije. Obama je u avgustu 2013. godine odustao od bombardovanja Sirije nakon što je Moskva ubedila Asada da uništi hemijsko oružje. Francuski predsednik je smatrao da je izneveren od svog prekookeanskog saveznika u trenutku kada su Rafali već bili spremni za poletanje.\nList Figaro je tada pisao o neobičnom savezništvu Pariza, Jerusalima, Američkog kongresa i zalivskih monarhija.\nU pokušaju da prokrče teren za bombardovanje Sirije, francuske diplomate oko Olanda su u julu 2013, uoči susreta francuskog predsednika sa liderima balkanskih zemalja u Sloveniji, razmatrale opciju da Srbija posluži kao posrednik sa Rusijom.\nIz pariske perspektive Beograd je blizak Moskvi i dovoljno spreman na saradnju sa Zapadom da bi ovakvu ulogu mogao da odigra. Nakon sastanka na Brdu kod Kranja sa srpskim predsednikom Tomislavom Nikolićem, francuska delegacija je bila iznenađena što je predsednik Srbije u razgovoru sa Olandom veliku pažnju posvetio pitanju Kosova. Pitanje posredništva sa Rusijom nije pomenuto.\nFrancuski geostratezi u vlasti su u to vreme bili ubeđeni da će Asad završiti kao Sadam Husein ili Muamer Gadafi (mlađim diplomatama ime Slobodana Miloševića ništa ne govori) ukoliko negde ne pobegne.\nTvrdoj poziciji Francuske je lični pečat dao i francuski ambasador u Damasku od 2009. godine, Erik Ševalije, koji je svesrdno radio na organizovanju opozicije protiv sirijskog predsednika.\nŠevalije je u novinarskim krugovima u Francuskoj prozvan „Kušnerova beba“, jer je kao mlad diplomata izašao iz njegovog šinjela, prve korake na međunarodnoj sceni napravio je na Kosovu, gde je odmah posle NATO bombardovanja bio Kušnerov savetnik, u vreme kada je budući francuski ministar spoljnih poslova krčio sebi karijeru u ulozi prvog šefa misije Ujedinjenih nacija.\nNakon što je povučen iz Sirije 2012. godine, Ševalije je odlikovan Legijom časti, a prošle godine je imenovan za ambasadora u Kataru.\nZa francuski državni vrh Asad je i dalje diktator sa kim nema razgovora, ali su u međuvremenu ipak pokušali da uspostave tajne veze sa sirijskom obaveštajnom službom, odnosno sa Asadovom političkom policijom, piše Kanar anšene.\nOvi pokušaji su propali jer se sirijskoj strani nije svidelo što njenog predsednika u Parizu nazivaju „kasapinom“.\nZato su komentatori protumačili neiskrenim čuđenje i gnev Olanda i premijera Manuela Valsa nakon posete grupe francuskih parlamentaraca Damasku u februaru.\n„Reč je o susretu francuskih parlamentaraca za koji su sami sebe ovlastili, sa diktatorom koji je prouzrokovao jedan od najtežih građanskih ratova poslednjih godina“, izjavio je francuski šef države, dok je Vals govori o „moralnoj grešci“ parlamentaraca koji su se sreli sa „kasapinom“.\nDok je Francuska zvanično zatvorila sve diplomatske kanale sa Damaskom, američka tajna diplomatija nikada nije prestajala u sirijskoj prestonici.\nŽerar Bapt, poslanik koji je predvodio delegaciju, objasnio je da bio iznenađen brojem Amerikanaca koje je sreo u sirijskoj prestonici, uključujući i bivšeg generalnog tužioca američkog Vrhovnog suda.\nNakon javnog ograđivanja vrha vlasti i pretnji članovima delegacije da će biti suspendovani, ton je splasnuo kada je Bapt rekao medijima da je pre puta obavestio Jelisejsku palatu i Ke d'Orsej o namerama da obnove kontakt sa Sirijom.\n„Oland i Vals nisu morali da izigravaju usplahirene device kada inicijativu poslanika odobravaju više-manje na desnici kao i na levici“, rekao je Kanaru izvor iz okruženja šefa države.\nDiplomatija ne služi za prijatelje, primetio je Reno Žirara, novinar lista Figaro.\npolitika, Vašington, Pariz, Francuska


Čestitke povodom Uskrsa - Minority News\nNajviši državni zvaničnici Republike Srbije uputili su čestitke rimokatoličkim vernicima i pripadnicima ostalih hriščanskih verskih zajednica koji Uskrs obeležavaju 21. aprila.\nU Uskršnjoj čestitki, Predsednik Republike Srbije, Aleksandar Vučić, poželeo je gradjanima “srećan i uspešan najveći hrišćanski praznik i mnogo radosti u njihovim domovima“.\nPredsednik vojvođanske vlade Igor Mirović čestitao je Uskrs beogradskom nadbiskupu Stanislavu Hočevaru i svim vernicima koji predstojeći najveći hrišćanski praznik slave po Gregorijanskom kalendaru.\n„U ime Pokrajinske vlade i lično ime, od srca Vam čestitam najveći među svim hrišćanskim praznicima, u uverenju da ćemo – i u vremenu koje je pred nama – zajedno graditi društvo zasnovano na hrišćanskim načelima uzajamnog davanja, solidarnosti i ljubavi među svim ljudima“, naveo je Mirović.\nMirović je poželeo da praznična radost u nedelju koja je pred nama obasja sve duše i sve domove i da praznik vaskrsnuća Hristovog svim ljudima i svim porodicama donese samo sreću, zdravlje i blagostanje.\nKategorije:\tArhiva, Izdvajamo\n„Radio Kulska komuna” i posle privatizacije emituje programe na pet jezika\nDragoljub Malović izabran za predsednika Nacionalnog saveta crnogorske nacionalne manjine\nUpoznavanje u kvizu na više jezika


Promocija studentskog takmicenja - Osiguraj znanje 2019 na fakultetu - Beogradska bankarska akademija\nHome/Događaji/Promocija studentskog takmicenja – Osiguraj znanje 2019 na fakultetu\nTimske i individualne prijave su produžene do 3. februara 2019!\nUsled iskazanog interesovanja, rok za prijavu na takmičenje je produžen do 03.02.2019. godine. Takođe uvodimo i individualne prijave, za sve koji nisu u mogućnosti da okupe tim, a timove ćemo formirati tokom selekcije.\nPrvo nacionalno takmičenje “Osiguraj znanje 2019” nastalo je kao deo edukativne kampanje „Osiguraj budućnost”, koju vodi Udruženje osiguravača Srbije u cilju podizanja nivoa svesti o osiguranju.\nTakmičenje ima za cilj da kroz rešavanje studije slučaja i realnih izazova industrije, ponudi rešenja za celokupan sector osiguranja, što je novena za ovakvu vrstu takmičenja.\nTakmičenje organizuju Fakultet organizacionih nauka i Udruženje osiguravača Srbije, a otvoreno je za sve student osnovnih i master studija, svih univerziteta i fakulteta Srbije, kao ivisokih škola.\nDo sada su nam se prijavili timovi iz Beograda, Novog Sada i Niša.


2020 – OPŠTE UDRUŽENJE PREDUZETNIKA\nVesti iz Unije poslodavaca Vojvodine\nPosetite sajt Unije poslodavaca Vojvodine radi informisanja o svim zbivanjima i aktivnostima koje Unija preduzima u vreme trajanja vanrednog stanja\nPREKO UDRUŽENjA I TELENORA DO BESPLATNE PRIČE\nPreko šest godina članovi udruženja preduzetnika imaju mogućnost da sklope ugovore sa mobilnim operaterom TELENOR pod posebnim uslovima.\nNaime okupljeni u posebnu grupu koja sada broji preko 500 brojeva , svaka mala firma dobija uslove koje imaju i velike kompanije. Umrežavajući svojih 5 i više brojeva u zavisnosti od potreba, svaki naš član postaje deo ove velike grupe i dobija izuzetno povoljne uslove za priču van grupe a što je posebno bitno naglasiti potpuno besplatne razgovore sa svojim a i sa svim brojevima u grupi udruženja preduzetnika.\n-Mesečna pretplata je svega 20 dinara i u sklopu nje je 100 Mb,\n-Cena minuta ka Telenor mreži je 1 dinar (tarifira se u sekundama)\n-Cena minuta ka ostalim mrežama i fiksnoj telefoniji je 2,90 dinara (tarifira se u sekundama).\n-Poruka 0,90 dinara\n-Na raspolaganju članovima je i paket Total 5 u kome imaju otvorene sve pozive i 5+10Gb interneta.\nNa ovaj način su u velikoj meri smanjili troškove razgovora, koji spadaju u jedan od većih opterećenja naših preduzetnika.\nZa sve ostale detalje pod kojima su sklopljeni ovi ugovori, zainteresovani mogu da se informišu direktno u udruženju i na taj način i sami osete prednosti okupljanja u grupu i udruživanja.


Stojčić: Izostanak vlasti sa obeležavanja istorijskih datuma nije tendenciozno\nIzvor: JUGpress.com, 12.Jul.2018, 18:56\nKomentarišući nedavnu odluku Skupštine grada Vranja, kojom su ukinute proslave 7. septembra i 4. oktobra, datuma kada je Vranje oslobođeno u Prvom i Drugom svetskom ratu, potpredsednik SPS na lokalu, Miroljub Stojčić je rekao da je odluka izazvala određene reakcije u krugovima Saveza udruženja boraca narodnooslobodilačkog rata.\nOn je >> Pročitaj celu vest na sajtu JUGpress.com << na Otvorenom danu za medije Gradskog odbora SPS u Vranju, izrazio nadu da će se u strukturama grada naći neko rešenje da se ti datumi i dalje obeležavaju na određeni način.\n„Na obeležavanju svih praznika tokom ove i prošle godine bili su prisutni predstavnici vlasti, osim sada, 4. i 7. jula, povodom Dana borca i Dana ustanka u Srbiji. Izostanak predstavnika gradske vlasti na obeležavanju ovih značajnih datuma nije bilo tendenciozno niti sa namerom da se omalovaži antifašistička borba“, smatra Stojčić.\nSkupština grada na poslednjoj sednici donela je odluku da Vranje više ne obeležava 7. septembar dan kada je Grad oslobođen u Drugom svetskom ratu i 4. oktobar kad je srpska vojska oslobodila Vranje u Prvom svetskom ratu. Odlučeno je da nema više svečanih akademija i dodeljivanja nagrada zaslužnim pojedincima, preuzećima i ustanovama, već samo polaganje cveća na spomenike iz tog perioda.\nUbuduće Dan Grada obeležavaće se samo 31. januara kada je Vranje oslobođeno od Turaka, nakon viševekovnog ropstva.


Četiri pobede gostiju, Krstić i Miličić nezapaženi\nŠest utakmica NBA sezone odigrano je u ponedeljak uveče, a više uspeha imali su gostujući timovi koji su ostvarili četiri pobede. Od košarkaša Srbije i Crne Gore aktivni su bili Nenad Krstić i Darko Miličić, ali su u porazima svojih ekipa bili nezapaženi.\nNju Džersi ove sezone baš nema rešenje za Sakramento Kingse. Posle poraza u prestonici Kalifornije, kada su primili čak 114 koševa, Netsi su u svojoj "Kontinental Erlajns Areni" protiv Kingsa doživeli najubedljivi poraz ove sezone – 109:84. Nenad Krstić ponovo je imao problema sa ličnim greškama, odigrao samo 21 minut, uz učinak 8 poena (3-9, -, 2-2) i 7 skokova, dok su gosti imali petoricu igrača sa dvocifrenim učinkom. Najefikasniji je bio Majk Bibi sa 29 koševa i 10 asistencija.\nOrlando je uspeo da se vrati u igru posle zaostataka od 20 poena, ali je u Solt Lejk Sitiju ipak doživeo 18 poraz u poslednjih 20 mečeva – 90:85. Darko Miličić igrao je 20 minuta postigao 2 poena (1-3), imao 3 skoka i 2 blokade, a pobedu domaćima doneo je Andrej Kirilenko sa dve odlične odbrane u poslednjih 10 sekundi. Ruski internacionalac završio je sa 18 poena, 9 skokova, 6 blokada i 5 asistencija, dok je Turčin Memet Okur bio najefikasniji sa 22 koša.\nKobi Brajant ubacio je 43 poena, 17 u poslednjoj četvrtini, ali sam nije uspeo da napravi preokret protiv zvaničnih šampiona koji su sa dvocifrenom razlikom ušli u poslednjih 12 minuta i na kraju sačuvali pobedu – 103:96. Toni Parker, Manu Đinobili i Majkl Finli ubacili su po 21 koš za San Antonio, dok je Tim Dankan završio sa 18 poena, 9 asistencija i 7 skokova. Kod Lejkersa, pored Brajanta, jedino je još Lamar Odom imao dvocifren učinak (13 poena, 7 skokova).\nNajuzbudljivije je ipak bilo u Šarlotu, gde je Šakil O'Nil postigao svih osam poena Majamija u produžetku i doneo svom timu deveti uzastopni trijumf - 106:105. Bez povređenog Dvejna Vejda, O'Nil je na svoj 34. rođendan zabeležio 35 poena i 12 skokova, a odličan je bio i Džejson Vilijams sa 24 koša i 5 asistencija.\nU ostalim utakmicama, Finiks je pobedio Nju Orleans/Oklahoma Siti Hornetse 101:88, dok je Denver bio bolji od Memfisa – 115:101.\nSansi su u trećoj četvrtini ostali bez Stiva Neša, koji je povredio skočni zglob, ali su predvođeni internacionalcima Leandrom Barbosom i Borisom Dijaoom uspeli da naprave preokret u poslednjih 12 minuta. Dijao je završio sa 20 poena, 12 skokova i 6 asistencija, a Barbosa 10 od svojih 15 poena ubacio u poslednjoj četvrtini.\nA uprkos jakoj glavobolji, Karmelo Entoni postigao je 35 poena i bio najzaslužniji za pobedu svog tima. Nagitsi su zaustavili Pau Gasola, koji je igrao samo 23 minuta i bio daleko ispod svog proseka – 10 poena, 3 asistencije, jedan skok.


5. aprila 2011. – ICR\nMinistarstvo poljoprivrede, trgovine, šumarstva i vodoprivrede produžilo je na molbu udruženja poljoprivrednika, rok za obnovu registracije poljoprivrednih gazdinstava do 30. aprila 2011. godine. Od ove godine poljoprivrednici vrše obnovu registracije svog gazdinstva samo ako imaju neke promene. Ukoliko gazdinstva nemaju nikakvu promenu u odnosu na prethodnu godinu, poljoprivrednici treba da dostave samo izjavu o tome. […]\nOd kraja avgusta u Subotici će početi sa radom Međunarodna škola organske poljoprivrede, čiji je cilj da unapredi ovu vrstu proizvodnje zdrave hrane. Organizator škole Otvoreni univerzitet u Subotici očekuje 50 polaznika iz zemlje i regiona. Osim domaćih predavača, sa polaznicima u ovoj školi radiće i stručnjaci iz Mađarske i Slovenije, a program podrazumeva pet […]


Maltretirani školarci svih uzrasta | Glas javnosti\nPočetna > Društvo > Maltretirani školarci svih uzrasta\nŠKOLSKE UPRAVE U SRBIJI SU OD POČETKA GODINE PRIJAVILE 140 SLUČAJEVA LAKŠIH OBLIKA NASILJA U ŠKOLAMA\nU program "Škole bez nasilja" uključeno je 196 škola iz 70 opština i u tim školama većina dece se oseća sigurnije. Srbija među zemljama u svetu sa nižim stepenom nasilja u školama\nNa konferenciji za novinare u Vladi Srbije, na kojoj je predstavljena primena programa "Škole bez nasilja", Obradović je rekao da nasilja ima i da su mu izložena deca različitih uzrasta, ali i da taj projekat "apsolutno daje rezultate".\nIstraživanje Instituta za psihologiju sprovedeno u 116 škola pokazuje da 73 odsto dece voli da ide u školu, ali i da 65 odsto bar jednom u tri meseca iskusi neki oblik nasilja.\n- Cilj projekta je da se nasilje potpuno iskoreni ili bar da se smanji - naveo je ministar i dodao da će škole koje se uključe u program dobiti po 4.500 evra za sprovođenje projekta.\nDirektorka Unicefa u Srbiji Judita Rajhenberg rekla je da je u program "Škole bez nasilja" uključeno 196 škola iz 70 opština u Srbiji i u tim školama u kojima je program sproveden većina dece se oseća sigurnije.\n- Pravovremeno uočavanje nasilja daleko je delotvornije od kazne - kazala je ona i dodala da više pažnje treba posvetiti učenicima završnih razreda osnovne škole.\nSnežana Savić iz Stratedžik marketinga kazala je da je primena programa najviše efekata dala u prepoznavanju nasilja. Prema njenim rečima, 16 odsto učenika kaže da ostaje bez pomoći kada se žali nastavniku, a 25 ako se obrati vršnjacima.\nAutor knjige "Nasilje u školama" Dragan Popadić kazao je da je Srbija među zemljama u svetu sa nižim stepenom nasilja u školama i da je nasilje u školama različito zastupljeno - ponegde je 80 odsto učenika izloženo, a negde manje od 30. To zavisi od veličine škole, socijalno-ekonomskog razvoja, lokacije škole, a na agresiju kod dece utiče i tolerisanje nasilja u društvu i to što je u medijima značajno zastupljeno, kazao je on.\nUnicef u saradnji sa Ministarstvom prosvete i lokalnim samoupravama program "Škola bez nasilja" sprovodi od 2005. godine.


Novih PET MILIONA DINARA za žensko preduzetništvo | odgovornoposlovanje.rs\nBeograd, 11. februar 2019. – Finale konkursa za najbolju žensku inovacionu preduzetničku ideju u 2019. godini pod sloganom „Zauzmi stav, razvijaj ideju“održano je danas, a tim Herbalixa, koji je razvio novu biljnu formulaciju za borbu protiv Helicobacter pylori infekcije, dobio je dva miliona dinara za pokretanje i razvoj svog biznisa.\nTakmičenje je realizovano u partnerstvu sa Kabinetom ministra za inovacije i tehnološki razvoj, Kancelarijom za mlade i Gradom Beogradom, a ukupan nagradni fond iznosio je pet miliona dinara.\nVođa tima koji je osvojio prvo mesto na takmičenju, Nataša Simin, rekla je da njenom timu ova nagrada izuzetno znači jer su na samom početku svog biznisa, kao i da se nada da će sa svojim proizvodom uspeti u što kraćem roku da se pojave na tržištu.\n„Naš preparat je jedinstvena kombinacija etarskih ulja i lekovitih aromatičnih biljaka koja se gaje organskom proizvodnjom u Srbiji. Novac od nagrade nameravamo da iskoristimo za kupovinu sirovina koje su nam potrebne za proizvodnju preparata. Preporučila bih svakom startapu da se javi na ovakva takmičenja, jer su mentorske obuke veoma značajne, budući da znanje iz oblasti biznisa može mnogo da se unapredi“, poručila je Simin.\nPored pobednika, četiri tima dobilo je novčana sredstva za razvoj poslovanja, dok su dva tima sa najinovativnijim biznis idejama nagrađena poslovnim prostorom u Naučno – tehnološkom parku u Beogradu.\nPredstavnik žirija u ime lokalne samouprave, član Gradskog veća Dragomir Petronijević, istakao je da je ovo takmičenje novi proizvod Grada, kojim se na drugačiji način i sa konkretnim rešenjima podstiče žensko inovaciono preduzetništvo.\n“Bilo je veoma jednostavno prijaviti se na konkurs, a ono što nas posebno raduje jeste što su u timovima dame od 18 do više od 50 godina, doktori nauka, studenti ali i mladi ljudi koji se kroz mentorske programe i obuke uspešno osposobljavanju za samostalan izlazak na tržište. U budućnosti ćemo stvarati i nove prostore za poslovanje malih preduzetnika, čime ćemo dodatno osnažiti mlade ljude da svoje ideje dodatno razvijaju”, dodao je Petronijević.\nRektorka Univerziteta u Beogradu Ivanka Popović, član žirija, napomenula je da se ovakvim programima podstiče preduzetništvo kod mladih ljudi, te da je za njih najvažniji početni kapital za pokretanje sopstvenog posla, kako bi mogli da plasiraju svoje ideje nekome ko može i finansijski da ih podrži. “Na ovaj način dajemo šansu jednom broju mladih i kreativnih žena da ostvare svoje poslovne ideje i na taj način obogate privredu naše zemlje i grada Beograda”, naglasila je Popovićeva.\nNa konkurs se prijavilo više od 100 timova, dok su finalisti su imali priliku da prođu intenzivnu obuku za pisanje biznis plana i prezentaciju ideje, kao i mentorske konsultacije sa stručnim i uspešnim domaćim preduzetnicima. Priliku za učešće na konkursu imali su svi građani Srbije, a uslov je bio da tim bude predvođen ženama, kao i da nagrađena ideja bude realizovana na teritoriji opštine Beograd.


Poruka rukometašica: Ako dobijemo Rusiju, dobićemo vetar u leđa - Naslovi.net vesti\nPoruka rukometašica: Ako dobijemo Rusiju, dobićemo vetar u leđa\nMozzart sport petak, 7. decembar 2018.\n"Vreme u hotelu provodimo u druženju, društvenim igrama, kartama, asocijacijama, "partnersima", dobroj muzici, po nekom filmu", kaže Sanja Radosavljević\nVest o odlaganju obe utakmice programa u subotu za nedelju u Nantu nije poremetila srpsku rukometnu ekspediciju u Nantu. Fokus ostaje isti, pokušaj da se domogne bodova protiv olimpijskih šampionki iz Rija, Ruskinja (nedelja 18... »\nSanja radosavljević: Nismo očekivale odlaganje, ali koncentracija ostaje ista\nHot sport petak, 7. decembar 2018.\nIz tabora ženske rukometne reprezantacije Srbije stižu optimistični tonovi i pored odlaganja sutrašnje utakmice protiv Rusije na EP u Francuskoj. U Francuskoj su širom zemlje u toku demonstracije protiv vlade te zemlje i otkazana su mnoga sportska i muzička dešavanja. Pa tako i meč između Srbije i... »\nPaklen tempo pred srpkinjama, Stoiljković: Teško nam pada, sad moramo da odigramo tri utakmice u četiri dana\nVečernje novosti petak, 7. decembar 2018.\nZbog protesta u Francuskoj meč srpskih rukometašica i Ruskinja odložen za nedelju od 18 časova\nČETIRI dana se odmaraju, a u naredna četiri imaju zakazane tri utakmice! Rukometašice Srbije i Rusije nagrađene su za prvo mesto u grupama A i B nešto dužim odmorom, ali je predah postao predug posle odlaganja sutrašnjeg meča... »\nSanja Radosavljević: Odlaganje utakmice sa Rusijom nas nije poremetilo\nSportski žurnal petak, 7. decembar 2018.\nUtakmica Srbije i Rusije trebalo je da se odigra u subotu od 18 časova, ali je pomerena za nedelju u isto vreme zbog najavljenih antivladinih protesta širom Francuske\nRukometašica Srbije Sanja Radosavljević rekla je da njenu ekipu nije poremetilo odlaganje utakmice sa Rusijom na Evropskom prvenstvu u Francuskoj. Utakmica Srbije i Rusije trebalo je da se odigra u subotu od 18 časova, ali je... »\nRukometašice nije poremetilo odlaganje: "Spremne smo na sve!"\nSportske.net petak, 7. decembar 2018.\nIpak, nisu samo one "žrtve" cele situacije.\nRukometašica Srbije Sanja Radosavljević rekla je danas da njenu ekipu nije poremetilo odlaganje utakmice sa Rusijom na Evropskom prvenstvu u Francuskoj. Utakmica Srbije i Rusije trebalo je da se odigra u subotu od 18 časova, ali je pomerena za nedelju u isto vreme zbog... »\nProtesti odložili, ne i poremetili naše rukometašice\nMondo petak, 7. decembar 2018.\n"Ako pobedimo dobićemo vetar u leđa i dodatnu energiju, tako da nam to opterećenje neće teško pasti", kaže Sanja Radosavljević.\nFoto: MN Press Višednevni neredi u Parizu zbog poskupljenja goriva uzrokovali su odlaganje nekoliko utakmica fudbalskog prvenstva Francuske, ali i Evropskog prvenstva za rukometašice koje se održava u tom gradu. Među odloženim... »\nProtesti u Francuskoj odložili i meč Srbija - Rusija\nN1 Info petak, 7. decembar 2018.\nZbog političkih protesta i nereda u Francuskoj odloženi su mnogi sportski događaji, a pogođeno je i Evropsko prvenstvo za žene u rukometu, gde učestvuje i reprezentacija Srbije. Kako su za subotu najavljeni novi skupovi i protesti protiv vlasti, iz bezbednosnih razloga meč Srbija-Rusija je pomeren.\nEvropska rukometna federacija je u dogovoru sa organizatorima Evropskog prvenstva u Francuskoj, a zbog političke situacije u zemlji i najavljenih protesta u subotu, donela je odluku da mečeve planirane za ovaj dan u Nantu pomeri... »\nSanja Radosavljević: Znamo koliko su Ruskinje jake\nDnevnik petak, 7. decembar 2018.\nSrbija želi da se domogne bodova protiv olimpijskih šampionki iz Rija, Ruskinja (nedelja 18.00), koje su do sada pokazale najviše na EURO 2018.\nLevo krilo srpske reprezentacije Sanja Radosavljević najavljuje veliku borbu u nastavku Prvenstva: - Nismo očekivale odlaganje. Koncentracija ostaje ista, jedino što će biti malo teže igrati tri meča u četiri dana, od nedelje do... »\nEP Francuska 2018: Promenjen termin - Srbija-Rusija, nedelja 18.00\nEvropska rukometna Federacija u dogovoru sa organizatorima Evropskog prvenstva u Francuskoj, a zbog političke situacije u zemlji i najavljenih protesta u subotu, donela je odluku da mečeve planirane za subotu u Nantu pomeri po istoj satnici za nedelju.\nTako će reprezentacija Srbije na teren protiv Rusije, umesto u subotu od 18 časova, u istom terminu odigrati svoj meč u nedelju 9. decembra, dok će domaćin Francuska ugostiti Švedsku tri sata ranije od 15.00. - U svetlu razvoja... »\nProtesti pre rukometa: Srbija i Rusija na EP tek u nedelju\nUtakmica ženskih rukometnih reprezentacija Srbije i Rusije na Evropskom prvenstvu, koja je trebalo da se igra sutra u Nantu, odložena je za nedelju zbog najavljenih antivladinih protesta širom Francuske, saopštili su organizatori. Reprezentacija Srbije trebalo je sutra od 18.00 da igra protiv... »\nProtesti u Francuskoj odlažu i mečeve EP – Srbija u nedelju sa Rusijom\nB92 petak, 7. decembar 2018.\nUtakmica ženskih rukometnih reprezentacija Srbije i Rusije na Evropskom prvenstvu, koja je trebalo da se igra sutra u Nantu, odložena je za nedelju.\nUtakmica je odložena zbog najavljenih antivladinih protesta širom Francuske, saopštili su organizatori. Reprezentacija Srbije trebalo je u subotu od 18.00 da igra protiv Rusije prvi meč druge faze šampionata, ali je taj meč... »\nFrancuska digla na noge 89.000 policajaca: Protesti odložili meč Srbije i Rusije za nedelju\nPored rukometnih mečeva, odloženo je i pet utakmica fudbalske Lige 1\nUtakmica ženskih rukometnih reprezentacija Srbije i Rusije na Evropskom prvenstvu, koja je trebalo da se igra sutra u Nantu, odložena je za nedelju zbog najavljenih antivladinih protesta širom Francuske, saopštili su... »\nProtesti u Francuskoj odložili meč Srbije i Rusije za nedelju\nNovi magazin petak, 7. decembar 2018.\nUtakmica ženskih rukometnih reprezentacija Srbije i Rusije na Evropskom prvenstvu, koja je trebalo da se igra sutra u Nantu, odložena je za nedelju zbog najavljenih antivladinih protesta širom Francuske, saopštili su organizatori.\nReprezentacija Srbije trebalo je sutra od 18.00 da igra protiv Rusije prvi meč druge faze šampionata, ali je taj meč pomeren za nedelju u isto vreme. Odložena je i utakmica Francuske i Švedske. Taj meč će igrati u nedelju od... »\nStao i rukomet u Francuskoj, Srbija - Rusija odloženo!\nPosle fudbalskih, morali su da budu otkazani i mečevi rukometnog šampionata, računajući i onaj u kom se naše devojke sastaju sa jednim od favorita na turniru.\nNe samo fudbal, već i ostali sportovi! Zapravo, utakmice Evropskog prvenstva u rukometu biće odložene zbog nemira širom Francuske, računajući i onu u kojoj će nastupiti naš tim: termin meča Srbija - Rusija pomeren je sa subote u... »\nPresedan - Zbog protesta odložen meč Srbije i Rusije!\nOrganizator Evropskog prvenstva za rukometašice povukao je do sada neviđen potez.\nEvropska rukometna federacija (EHF) i Organizacioni komitet Evropskog prvenstva za rukometašice povukao je danas potpuno neočekivan potez. Dve utakmice druge faze Evropskog prvenstva za rukometašice odložene su zbog najavljenih... »\nZbog protesta u Francuskoj, odložen meč Srbije i Rusije\nVesti online petak, 7. decembar 2018.\nProtesti u Francuskoj uticali su na promenu termina utakmica na Evropkom prvenstvu za rukometašice.\nReprezentacija Srbije trebalo je da u subotu odmeri snage sa Rusijom u prvoj utakmici druge faze šampionata, ali je Organizacioni komitet šampionata potvrdio da je meč prebačen za nedelju od 18 časova. Karte od subote važiće i za... »\nBeta petak, 7. decembar 2018.\nProtesti odložili utakmicu rukometašica: Protiv Ruskinja u nedelju\nZbog političkih protesta najavljenih za subotu u Francuskoj, organizatori šampionata Evrope odlučili su da subotnje utakmice pomere za dan kasnije\nSprske rukometašice neće istrčati na teren u subotu. Iako je bilo planirano da izabranice Ljubomira Obradovića premijerni meč druge runde šampionata odigraju sutra od 18 časova, zbog najavljenih protesta u Francuskoj organizatori... »\nJužne vesti pre 34 minuta\nPOLICIJA iz Negotina, članovi PSS, PRIDRUŽUJU SE PROTESTU\nIst media pre 15 minuta\nĐorđević: Košarka je igra automatizma, nekada sreće, uvek pameti\nBeta pre 1 sat još 44 povezane\nMozzart sport pre 5 sati još 35 povezanih\nRTS pre 4 sata još 11 povezanih